ЎзА - "Математика ва физиканинг долзарб масалалари" мавзусида халқаро илмий конференция бошланди\n06.10.2017 16:32 Чоп этиш версияси\nЎзбекистон Республикаси олий ва ўрта махсус таълим вазири И.Мажидов, Ўзбекистон Миллий университети ректори А.Мараҳимов, Исроил давлатининг мамлакатимиздаги Фавқулодда ва мухтор элчиси Эдуард Шапира ва бошқалар халқлар ўртасидаги дўстликни мустаҳкамлаш, ёшларнинг билим олишга иштиёқини оширишда илм-фан, маданий-маърифий жабҳалардаги алоқалар муҳим ўрин тутишини таъкидлади.\n– Математика барча фанларнинг асоси, – дейди Холон технология институти раҳбари Эдуард Якубов. – Бу йўналишда олимларнинг ўзаро ҳамкорлиги мустаҳкамланиши ёшларнинг келгуси тадқиқотлари учун пухта замин яратади. Ўзбекистон Президентининг БМТ Бош Ассамблеяси 72-сессиясида сўзлаган нутқида ёшларга қаратган эътибори, жаҳолатни маърифат билан енгиш юзасидан билдирган фикрлари кўпчиликда катта қизиқиш уйғотди. Ушбу конференция ҳам олимлар ҳамкорлиги орқали ёшларнинг илмий изланишларида янги уфқлар очиши шубҳасиз. Ибн Сино, Хоразмий, Форобий каби буюк алломаларни етиштирган бу халқнинг илмий салоҳияти, маданияти, самимияти, бағрикенглиги таҳсинга лойиқ.\n– Математика бугунги кунда илм-фаннинг турли жабҳалари, иқтисодиёт, рақамли технологиялар, тиббиёт, қишлоқ хўжалиги, барча-барча жабҳаларда фаол қўлланилмоқда, – дейди Европа Иттифоқи математиклар жамиятининг вице-президенти Армен Сергеев. –Ҳамкорликдаги бундай конференциялар янги-янги изланишларга имкон яратади.\n10 октябрга қадар давом этадиган конференция давомида комплекс таҳлил ва функционал назария, алгебра, амалий математика, ҳисоб геометрияси, математик моделлаштириш, оптика, умумий физика, рақамли тиббиёт фани, биотехнологик физика ва бошқа қўплаб йўналишлар бўйича илмий муҳокамалар ўтказилади. Ўзбекистон ва Исроил олимлари алоқаларини ривожлантириш, илм-фан ва амалиёт уйғунлигини таъминлашнинг долзарб масалалари, ёш олимлар тадқиқотларининг натижалари атрофлича таҳлил этилади. Академик, талабалар алмашинувининг янги истиқболлари белгилаб олинади.


Молия вазирлигида янги тайинловлар юз берди\n16:48 / 12.09.2018\nЎзбекистон Республикаси Молия вазирлигида ахборот-таҳлил ишлари самарадорлигини ошириш, таркибий тузилмалар ўртасида ахборот алмашинуви жараёнини мувофиқлаштириш, шунингдек жамоатчилик билан ишлаш ва маълумотлар очиқлигини таъминлаш даражасини янада кўтариш мақсадида Ўзбекистон Республикаси Молия вазирлиги марказий аппарати тузилмасида Ўзбекистон Республика Молия вазирлигининг Мувофиқлаштириш ва ахборот-таҳлил Департаменти ташкил этилди.\nВазирлик ахборот хизмати хабарига кўра, департамент бошлиғи лавозимига Миркомил Одилов тайинланди.\nМиркомил Миралимович Одилов\nМиркомил Миралимович Одилов 1986 йилда туғилган. Маълумоти олий. 2011-2016 йиллар давомида Ўзбекистон Республикаси Вазирлар маҳкамаси ҳузуридаги Прогнозлаштириш ва макроиқтисодий тадқиқотлар институти, бошқарма бошлиги; 2016-2017 йиллар мобайнида Ўзбекистон Республикаси Президенти Аппарати ижтимоий-иқтисодий тадқиқотлар маркази директори ўринбосари; 2018 йил Молия вазирлиги ҳузуридаги молия органлари ҳамда бюджет ташкилотларнинг молия-ҳисоб бўлинмалари ходимларини тайёрлаш ва қайта тайёрлаш Ўқув маркази директори лавозимларида ишлаган.\nШунингдек, Ўзбекистон Республикаси Молия Вазирлигининг 287-сонли буйруғига асосан Азамат Шуҳратович Фозилов Ўзбекистон Республикаси Молия вазирлиги ҳузуридаги молия органлари ва бюджет ташкилотларининг молия-ҳисоб бўлинмалари ходимларини тайёрлаш ва қайта тайёрлаш Ўқув маркази директори лавозимига тайинланди.\nАзамат Шуҳратович Фозилов\nАзамат Фозилов 1980 йилда таваллуд топган. Маълумоти олий. 2001-2004 йил Самарқанд вилояти ҳокимлигининг молия бошқармаси бюджет бўлимида 1-тоифали иқтисодчи, бош иқтисодчи; 2008-2011 йилларда Молия вазирлиги Ғазначилик Амалиёт бошқармасининг Мудофаа идоралари ташкилотларининг юридик ва тўловларни амалга ошириш бўлими бошлиғи; 2017-2018 йилларда Ўзбекистон Республикаси Молия вазирлигининг Ижтимоий соҳа ва фанни молиялаштириш бош бошқармаси бошлиғи лавозимларида ишлаган.\nТўртта вилоятда ИИБ бошлиғига янги ўринбосарлар тайинланди


u.adilbek1994 - Navoiy davlat konchilik instituti Nukus filiali\nAuthor Archives: u.adilbek1994\nHome > u.adilbek1994\n07\tIyun\t2021\nНавоий кон-металлургия комбинати давлат корхонаси бош директорининг 2021 йил 31 майдаги буйруғи билан Юсупов Куанышбай Балтабаевич Навоий давлат кончилик институти Нукус филиали Ёшлар масалалари ва маънавий-маърифий ишлар бўйича директори ўринбосари лавозимига тайинланди.\nКуанышбай Юсупов 1977 йил Қорақалпоғистон Республикаси Чимбой туманида туғилган. Нукус давлат педагогика институти(1999 йил)ни тамомлаган.\n👉 Шу кунга қадар Қорақалпоқ давлат университети Санъатшунослик факультети ўқув ишлари бўйича декан ўринбосари лавозимида ишлаган.\nНавоий кон-металлургия комбинати давлат корхонаси бош директорининг 2021 йил 31 майдаги буйруғи билан Жумамуратов Данияр Калбаевич Навоий давлат кончилик институти Нукус филиали Ўқув ишлари бўйича директори ўринбосари лавозимига ўтказилди.\nДанияр Жумамуратов 1976 йил Қорақалпоғистон Республикаси Нукус шаҳрида туғилган. Қорақалпоқ давлат университети(1998 йил)ни тамомлаган.\nТехника фанлари намзоди.\n👉 Шу кунга қадар Навоий давлат кончилик институти Нукус филиали Ўқув ва тарбиявий ишлар бўйича директори ўринбосари лавозимида ишлаган.\n#Талаба_фикри | #Сўровнома\n🗓 Жорий йилнинг 30-31 май кунлари Корея Республикаси Президенти Мун Чжэ Иннинг таклифига биноан Сеул шаҳрида “Яшил ўсиш ва глобал мақсадлар учун ҳамкорлик – 2030” иккинчи халқаро саммити видеоанжуман шаклида бўлиб ўтди.\n▪Унда Ўзбекистон Республикаси Президенти Шавкат Мирзиёев иштирок этиб, “яшил” тикланиш соҳасида мамлакатимизда амалга оширилаётган янгиланишлар ҳақида нутқ сўзлади.\n🔘 Олий ва ўрта махсус таълим вазирлиги Ахборот хизмати Журналистика ва оммавий коммуникациялар университети магистратура босқичида таҳсил олаётган тингловчилар ўртасида Давлатимиз раҳбари томонидан ушбу саммитда кўтарилган масалалар бўйича сўровнома ўтказди. Унда 65 нафар тингловчи иштирок этди.\n⬆ Юқорида унинг натижаларини тақдим қиламиз.\nХАЛҚАРО ҲАМКОРЛИК АЛОҚАЛАРИ ЎРНАТИЛМОҚДА\n03\tIyun\t2021\nЖорий йилнинг 2 июнь куни Навоий давлат кончилик институти Нукус филиалида Россия Федерациясининг Шимолий Кавказ кон-металлургия институти (СКГМИ) билан ҳамкорликда онлайн видеоконференция ташкил этилди.\nУнда томонларнинг илмий соҳадаги ўзаро манфаатли ҳамкорлигини ўрнатиш, икки томонлама манфаатли бирга ишлаш жиҳатлари таништирилиб чиқилди ва ўзаро келишувлар эришилди.\nТадбирни филиал директори А.Каипбергенов бошқариб борди.\nОнлайн мулоқатда Шимолий Кавказ кон-металлургия институти Илмий ишлар ва инновациялар бўйича проректори Э.Хадзагова, институтнинг Таълим сифати ва услубий ишлар бўйича проректори С.Камбердиева, институт Илмий тадқиқотлар бўлими бошлиғи Д.Стратеичук, институт бош мутахассиси Т.Валиевалар ва Навоий давлат кончилик институтининг Илмий ишлар ва инновациялар бўйича проректори Т.Нурмуродовлар иштирок этиб, ўзаро ҳамкорликнинг истиқболлари бўйича маслаҳатлашдилар.\nАлбатта, дунёнинг нуфузли олий таълим муассасалари билан бундай ҳамкорлик алоқаларини ўрнатиш олий таълим муассасасининг ҳар томонлама нуфузини орттиришга хизмат қилади.


Ўзбекистонлик таэквондочилар Осиё чемпионатида рекордни янгилашди – Газета.uz\nФото: Ўзбекистон таэквондо WT ассоциацияси ахборот хизмати\nLotinchada 18 июн 2021, 17:41 Спорт\nЛиван пойтахти Бейрут шаҳрида Осиё чемпионати якунига етди. Мазкур Осиё чемпионатида ўзбекистонлик таэквондочилар рекордни янгилашди. Бу ҳақда Ўзбекистон таэквондо WТ ассоциацияси хабар бермоқда.\nМаълум қилинишича, уч кун давомида таэквондочилар қитъа чемпионлиги учун кураш олиб боришди. Ўзбекистон терма жамоаси аъзолари 3 та олтин, 1 та кумуш ва 6 та бронза жами 10 та медални қўлга киритишди. Бунга қадар Ўзбекистон тарихида ҳеч қачон битта Осиё чемпионатида 10 та медаль қўлга киритилмаган эди. Бунгача энг яхши натижа 2018 йилги мусобақада қайд этилганди — 8 та медаль.\nҚайд этилишича, таэквондочилар олтин медаль олиш бўйича ҳам ўз рекордини такрорлашди. Бунгача ўзбекистонлик таэквондочилар битта Осиё чемпионатида максимум 3 та олтин медални қўлга киритишган. Бу 2014 йил Тошкентда ўтган қитъа чемпионатида содир бўлганди.\nЎзбекистонлик таэквондочилар Осиё чемпионатларида қанча медаль олишган:\n2004 — 1та бронза\n2006 — йўқ\n2008 — 1та бронза\n2010 — 2та кумуш, 4та бронза\n2012 — 1та кумуш, 2та бронза\n2014 — 3та олтин, 3та бронза\n2016 — 1та олтин, 1та кумуш, 2та бронза\n2018 — 2та олтин, 1та кумуш, 5та бронза\n2021 — 3та олтин, 1та кумуш, 6та бронза


Ҳудудларга тез тиббий ёрдам автомобиллари берилди\nЖорий йилнинг 16 март куни Президентимиз Шавкат Мирзиёев "Шошилинч тиббий ёрдамни янада такомиллаштириш чора-тадбирлари тўғрисида"ги Фармонни имзолаган эди.\nТиббиётимиз тарихига эҳтиром\nИнсонлар қалбига ўзгача кайфият улашиб, дилларни хушнуд этувчи баҳорий байрам – Наврўзи олам шукуҳи ҳануз юртимиз бўйлаб давом этмоқда. Хусусан, Ўзбекистон Республикаси Маданият вазирлиги ҳамкорлигида Тошкент фармацевтика институтида ҳам ана шу -айёмга бағишлаб байрам тадбири ўтказилди.\nТиббиёт ва жамоатчилик назорати\nМамлакатимизда олиб борилаётган ҳар бир эзгу саъй-ҳаракат "Ислоҳот — ислоҳот учун эмас, аввало, инсон учун" деган улуғвор мақсадга қаратилаётганлиги туфайли янада аҳамиятлидир. Бу бежиз эмас. Чиндан ҳам, янгиланишларнинг туб мазмун-моҳиятига эътибор берсак, уларнинг барчаси шу муқаддас Ватанда азиз саналган инсон учун эканлиги яққол намоён бўлади.\nФаровон турмуш – бахтли ва саодатли умр маҳсули\nОсойишта ҳаёт, фаровон турмуш, бахтли ва саодатли умр кечириш, бу олижаноб истаклар маънавияти юксак, дунёқараши теран, тафаккури уйғоқ ҳар бир миллатнинг азалий орзусидир. Бундай эзгу мақсадларга эришиш учун мавжуд шароитлардан унумли фойдаланиб, барча имкониятларни сафарбар этсанг арзийди.\nКореялик профессор бепул маслахат беради\nЭртага 07/02/2017 да соат 9:30 дан Тошкент Давлат стоматология институти клиникаси Хирургик стоматология поликлиникасида Сеул миллий университети (Корея) профессори томонидан Юз-жағ соҳаси туғма нуқсонларини кейинчалик (2017 йил Апрел ойида) операция қилиб даволаш мақсадида бепул консультация ташкил қилинади.


Инглиз олимлари коронавирусни зарарсизлантирувчи бурун спрейларини яратишди - Darakchi\nИнглиз олимлари коронавирусни зарарсизлантирувчи бурун спрейларини яратишди\nДУНЁ 20.11.2020, 14:18\nБуюк Британиянинг Бирмингем университети олимлари томонидан коронавирус юқишининг олдини олишга қодир бурун спрей ишлаб чиқилди, деб хабар қилди Sky News.\nУшбу спрейни тадқиқотдан ўтказганларнинг айтишича, спрей коронавирус инфексиясини бурунннинг ўзида зарарсизлантиради. Спрей томчилари бурундаги вирусни ўраб олгани сабабли касал одам аксириши ёки йўталиши орқали ташқарига чиқадиган вирус зарраларининг бошқа одамга юқиш эҳтимоли камроқ бўлади.\n«Гарчи бизнинг бурунларимиз ҳар куни минглаб литр ҳавони филтрласада, бурнимизда инфексиядан катта ҳимоя мавжуд эмас ва ҳаво орқали юқадиган вирусларнинг аксарияти бурун йўллари орқали юқади. Биз ишлаб чиққан пуркагич айнан ўша ҳимоя воситасини тақдим қилади. Шу билан бирга у вируснинг одамдан одамга юқишининг олдини ҳам олади» дейди етакчи тадқиқотчилардан бири профессор Лиам Гровер.\nЛаборатория тажрибалари шуни кўрсатдики, спрейни ишлатган одам икки кунгача инфексияни юқтириб олишдан ҳимоя қилинган бўлади. Олимларнинг таъкидлашича, ушбу спрейдан мунтазам фойдаланиш коронавирус касаллиги юқишини сезиларли даражада камайтириши мумкин.


22:33 / 10.07.2015\nУфада 10 июлда Шанхай ҳамкорлик ташкилоти саммити бўлиб ўтди. Саммит бошлангунга қадар унга 6 давлат: Ўзбекистон, Россия, Хитой, Қозоғистон, Қирғизистон ва Тожикистон аъзо эди. Саммитда раислик қилувчи Россия президенти Владимир Путин Покистон ва Ҳиндистоннинг ташкилотга тенг ҳуқуқли аъзолар сифатида қабул қилиниши жараёни бошланганини эълон қилди.\nШунингдек, Беларусь мақоми ҳам ўзгарди: энди бу давлат ташкилотнинг ҳамкор давлат сифатидаги мақомидан кузатувчилар тоифасига ўтказилди ва энди саммитларда Эрон, Афғонистон ва Мўғулистон билан бир қаторда шундай мақомда иштирок эта олади. Шунингдек, Арманистон, Озарбойжон, Непал ва Камбожа суҳбат бўйича ҳамкор мақомини олиб, Туркия ва Шри-Ланка сафига қўшилишди.\nСаммит бошланишидан аввал ШҲТга аъзо давлатлар вакиллари саммитда ташкилотга Покистон ва Ҳиндистоннинг қабул қилиниши жараёнига старт берилиши ҳақида гапираётган эдилар. Бироқ саммит куни Ўзбекистон Президенти Ислом Каримов Владимир Путин билан учрашуви давомида бир нарсага аниқлик киритишни сўради. “Агар Ҳиндистон ва Покистон оддий мамлакатлар эмас, балки ядровий қуролга эга бўлган мамлакатлар деб ҳисобланса, уларнинг ШҲТга қабул қилиниши жараёни қандай боради? Бу жиҳатдан қаралса, уларнинг эртага ШҲТ таркибига киритилиши нафақат сиёсий харитани, балки, фикримча, кучлар таҳсимланишини ҳам ўзгартириши мумкин”, деб айтди Каримов Путинга.\nБу масала ШҲТнинг йиғилишлари бошлангунча эрталаб муҳокама қилинди ҳамда барча етакчилар кенгайтирилган мажлисга йиғилишиб, Покистон ва Ҳиндистонни ШҲТга қабул қилишга қарор қилишди.\nҲиндистон ва Покистоннинг ШҲТга кириши билан ташкилотга аъзо давлатлар ҳудудида яшовчи аҳоли бутун дунё аҳолисининг 42 фоизини ташкил қилди. ШҲТга қўшилган давлатлар етакчилари – Ҳиндистон бош вазири Нарендра Моди ва Покистон бош вазири Навоз Шариф ўз мамлакатларининг ташкилотга қабул қилинганлари учун миннатдорчилик билдиришди. Моди ўзининг покистонлик ҳамкасбини ташкилотга қабул қилингани билан табриклади, бироқ ундан жавоб табрик олмади.\nДеҳли ва Исломобод ШҲТнинг тўлақонли аъзосига айланишлари учун 28 та ҳужжат, жумладан узоқ муддатли дўстона қўшничилик келишувини ратификация қилишлари керак бўлади. Бу келишувнинг 5-моддасида томонлар чегараларнинг дахлсизлиги тамойилини ҳурмат қилишлари, “чегара ҳудудларидаги ҳарбий соҳада ишончнинг мустаҳкамланишига” фаол равишда ўз кучларини ишга солишлари айтилган.


Покистонда зилзила қурбонлари сони 330 кишига етди\n02 декабр 2020, Тошкент вақти: 01:34\nПокистоннинг Балужистон вилоятида сешанаба куни содир бўлган зилзила қурбонлари сони қарийиб 330 кишига етди.\nПокистон расмийларининг чоршанба куни билдиришича, камида 450 одам жароҳат олган.\nПокистон телеканаллари 7,7 балл кучланишда бўлган зилзила оқибатида Араб денгизидаги Гвадар порти яқинида унча катта бўлмаган тоғ ўсиб чиққани тасвирланган фотосуратни намойиш қилди.\nАҚШ Геология хизмати маълумотларига қараганда, 7,7 балли зилзила маркази Балужистон вилоятининг жанубий-ғарбида жойлашган Аваран округида – 20 километр чуқурликда бўлган.\nЗилзила кучи Ҳиндистон пойтахти Деҳлида ҳам сезилган.


Эрондан олинган хабарларга кўра, Керман вилояти ҳокими Муҳаммад Жавад Фадаей сешанба куни юз берган зилзила қурбонларининг сони 500 кишига етганини маълум қилган.\nЗилзила оқибатида 900га яқин киши жароҳатлангани айтилмоқда.\nРасмийларнинг маълум қилишича, вайроналардан жасадлар ҳали ҳам чиқариб олинмоқда, шунинг учун ҳам қурбонлар сонининг ошиши кутилмоқда.\nСешанба куни юз берган зилзила кучи 6,4 балл бўлиб, унинг маркази Заранд шаҳарчасида бўлган. Зилзила бир неча қишлоқни вайронага айлантирган. Ер қимирлашидан омон қолганларнинг кўпчилиги бошпанасиз қолган.\nБундан 14 ой олдин Эроннинг Бам шаҳрида рўй берган кучли ер силкиниши 30 мингдан ортиқ кишининг ҳаётига зомин бўлган эди.


22 октябр 2021, Тошкент вақти: 12:21\nЎзбекистон расмийлари Алексей Бурксерни давлат мулкини талон-тарож қилганликда айбламоқда.\nРоссия Бош прокуратураси “Бурятзолото” очиқ турдаги акционерлик жамияти бош директори Алексей Бурксерни Ўзбекистонга экстрадиция қилиш масаласини кўриб чиқмоқда. Асли ўзбекистонлик, Навоий тоғ-металлургия комбинатида узоқ йиллар ишлаган Бурксер Самарқанд вилояти Ички ишлар бошқармаси ва Ўзбекистон Ички ишлар вазирлиги сўровига биноан халқаро қидирувга берилган, деди Озодликка Бурятия Республикаси бош прокурори катта ёрдамчиси Ирина Киселева.\n- У Россия ҳуқуқ муҳофазаси органлари эмас, балки Ўзбекистон Республикаси ҳуқуқ-тартибот органлари илгари сурган айбловлар билан ҳибсга олинган. Ўзбекистон томони Бурксерни мамлакат ҳудудида содир этган иқтисодий жиноятлари учун ҳибсга олиш ва Ўзбекистонга экстрадиция қилиш сўровномаси билан мурожаат қилган. Лекин Алексей Бурксер Бурятия ҳудудида ҳеч қандай жиноий жавобгарликка тортилгани йўқ. Шунинг учун, у жиноятни содир этганми, йўқми буни Ўзбекистон ўзи ҳал этади, деди Бурятия прокуратураси расмийси Ирина Киселева.\nУнинг сўзларига кўра, Интерпол орқали Ўзбекистон Ички ишлар вазирлиги юборган ҳужжатларнинг барчаси тўлиқ ва унинг экстрадиция масаласи Россия Бош прокуратураси томонидан ҳал этилади.\n- Уни Ўзбекистонга топшириш масаласи Россия Бош прокуратурасининг ваколатидир. У Россия фуқароси эмас, у Ўзбекистон фуқаросидир. Биз фақатгина Интерпол орқали келган ҳужжатларни жамлаб, Москвага юбордик, уни ҳибсга олмасликка асос бўлмагани сабабли Ўзбекистон талабини қондиришга мажбурмиз. Бизнинг фуқаромиз бўлмагани учун у Ўзбекистон қонунларига бўйсинади. Бурятияда Бурксер миграция хизматида рўйхатдан ўтган, барча ҳужжатлари қонун доирасида. Ҳозирча Алексей Бурксер бериб юборилмаган. У Улан-Удэ шаҳар изоляторида сақланяпти, дея таъкидлади Бурятия Республикаси бош прокурори катта ёрдамчиси Ирина Киселева.\nПрокуратура расмийси ”Бурятзолото” бош директори Алексей Бурксерга нисбатан Ўзбекистон Жиноят Кодексининг 167, 209 ва 205 моддалари, яъни “катта миқдорда маблағларни ўзлаштирганлик ва талон-тарож қилганлик, мансаб ваколатини қасддан суиистеъмол килганлик ва фирибгарлик” юзасидан Самарқанд ички ишлар бошқармаси томонидан жиноий иш қўзғатилганини маълум қилди.\nЎзбекистон қонунчилигига кўра, Бурксернинг бу айбловлари тасдиқланса, унга 1 йилдан ортиқроқ қамоқ жазоси тайинланиши мумкин.\n2009 йилнинг 28 ноябрида Россиянинг олтин қазиб олиш соҳасида биринчи бешликка кирувчи “Бурятзолото” корхонаси директори лавозимига тайинлангунига қадар Алексей Бурксер Навоий тоғ-металлургия комбинатининг Жанубий руда бошқармасида бош инженер бўлиб ишлаган. У Бурятияга “Бурятзолото”ни назорат қилувчи “Северсталь” ширкати вакили сифатида келган.\n52 ёшли Алексей Бурксер Москва Геологоразведка университетини битириб, иш фаолиятини 1975 йилда Навоий тоғ-металлургия комбинатида бурғуловчи ёрдамчиси лавозимидан бошлаган.\nНавоий комбинатининг исми сир қолишини истаган инжинери Алексей Бурксерни яхши мутахассис сифатида билишини айтади.\n- Алексей Бурксер, адашмасам, 2-3 йил бўлди кетганига. Ҳозир у Россияда “Якутзолото”да биринчи шахс. Кейинги йилларда у Жанубий руда бошқармасида, Нурободда ишлаган. Мутахассис сифатида ўз ишини жуда яхши биладиган одам, шунинг учун ҳам Россияга таклиф қилишди, дейди Бурксерни таниган Навоий комбинати ходими.\n“Бурятзолото” корхонаси матбуот хизмати Алексей Бурксернинг қўлга олиниши унинг ҳозирги иш жойига таалуқли эмаслиги, вазият ижобий ҳал бўлишига ишонишларини ва уни яна ўз ишига қайтишига умид қилишаётганини маълум қилишди.\n- Ҳозир корхонани молия директори Юрий Александрович Лопухин бошқаряпти. Корхонамизда иш тўхтагани йўқ, ҳаммаси жойида. Биз Алексей Александрович тез орада қайтишига ишониб қоламиз. Ахир унинг бошчилигида 2009 йилдан буён ширкатнинг фаолиятида сезиларли ижобий натижаларга эришилди, деди ўзини Юлия деб таништирган “Бурятзолото” матбуот хизмати вакили.\n“Бурятзолото” расмий сайтидан олинган маълумотга кўра, 1991 йилда тузилган бу корхона ҳозирда Россияда олтин қазиб олувчи компаниялар орасида биринчи бешликка киради ва йилига 4,5-5 тонна олтин қазиб олади.


Республика маҳаллалар кенгаши, Ўзбекистон Хотин-қизлар қўмитаси, Республика Маънавият ва маърифат маркази, Ўзбекистон ёшлар иттифоқи,“Нуроний” жамғармаси ва “Оила” маркази фаолларининг МУРОЖААТИ - Халқ сўзи\nРеспублика маҳаллалар кенгаши, Ўзбекистон Хотин-қизлар қўмитаси, Республика Маънавият ва маърифат маркази, Ўзбекистон ёшлар иттифоқи,“Нуроний” жамғармаси ва “Оила” маркази фаолларининг МУРОЖААТИ\n17:00 29 Октябр 2019 Жамият\nЖонажон Ўзбекистонимиз миллий тикланишдан миллий юксалиш сари комил ишонч билан катта йўлга чиқди. Мамлакатимизнинг барча ҳудудларида амалга оширилаётган ислоҳотлар ҳар биримизнинг фаровонликда, ҳаётдан рози бўлиб яшашимизга қаратилгани айни ҳақиқатдир! Шу сабабли ҳам орамизда ислоҳотларнинг фаол иштирокчилари кўпайиб бораётир.\nБироқ бунинг ўзи етарли эмас. Ҳар биримиз ўзимизга савол берайлик: бизнинг мана шу шиддатли ўзгаришларга дахлдорлигимиз қандай? Бу улкан бунёдкорлик, яратувчанлик ҳаракатида ўз ўрнимизни топа олдикми? Шукроналик ила бу ишларга муносиб ҳиссамизни қўша оляпмизми?\nНега айрим оилаларда меҳр-оқибат, ҳамжиҳатлик йўқолиб, ўзаро муносабатларга манфаат, тама қўшилаётир? Нега ўз боласининг тарбиясига лоқайд ота-оналар кўпайиб бораётганига индамай қараб турибмиз?! Ахир Ватан келажаги – фарзандлар тарбияси, камолига боғлиқ эмасми?\nБизда азалдан ота адолатли фикри, ҳақ сўзи, ибрати билан оиланинг устуни, виждони бўлиб келган. Бежиз халқимиз “Ота рози – худо рози” демаган. Бугун айрим оилаларда ана шундай оталар ўрни, ҳикмати сезилмаяпти. Оилавий муносабатларда маънавий-ахлоқий мувозанатнинг бузилаётгани, оилавий ажралишлар, жиноятлар, мулкий можаролар кўпайиб бораётгани ҳаммамизни ташвишлантиради.\nЭр хотинига, хотин эрига қасд қилиши билан боғлиқ ҳолатларга нега бефарқ қараб турибмиз? Фарзанд ота-онаси, ака-укасига қўл кўтариши биз учун номус ва уят эмасми?! Бу ҳолатдан ундай оилаларнинг етти пуштига тавқи-лаънат келмайдими? Ўз боласини сотмоқчи бўлган айрим номуносиб аёллар Она деган буюк ном, буюк меҳр ва қадриятни оёқ ости қилмаяптими? Энг ёмони, биз бундай аянчли манзараларга тобора кўникиб бораётганимизда!\nТурмуш қураётган йигит-қизларимиз мустақил ҳаётга тайёрми? Оила юки, масъулиятини ҳис қила олишяптими? Тобора ошиб бораётган ажримларнинг сони нега бизни безовта қилмаяпти?\nАзизлар адашганларга эргашмайлик!\nБиз асрлар давомида ақл-заковати, юксак маънавияти, инсоний қадриятлари билан бошқаларга ибрат ва намуна бўлиб келган халқмиз. Афсуски, бугун тўй-ҳашам, маросимларимизда ҳам бемаъни орзу-ҳаваслар, ота-боболаримиз амал қилган урф-одатларга ҳурматсизлик, маънавий мезонлардан йироқ, ортиқча расм-русумлар, дабдабабозликка кўр-кўрона эргашиш кўпайиб бормоқда.\nҚачондан буён меҳр-оқибат, одоб-ахлоқ тушунчалари бизга бегона бўлиб қолди? Айрим ёшларимиздаги бефарқлик, масъулиятсизлик, меҳнатдан қочиш каби иллатларга қачонгача томошабин бўлиш мумкин?! Баъзи ота-оналарнинг боласи қаерда,\nким билан, нима қилаётганига қизиқмаслиги Яратганнинг ўзи берган неъматга ношукрлик эмасми?!\nБу иллатларга барҳам бериш маҳаллалардаги ҳар бир иймон ва виждон соҳибининг фуқаролик бурчидир.\nМиллатни чалғитаётган, мамлакат тараққиётига тўғоноқ бўлаётган иллатларга жамоатчилик назоратининг танқид найзаси билан биз – ўзимиз чек қўймас эканмиз, емирилган оилалар, етим қолган гўдаклар, кўчада қолган муштипар оналарнинг кўнглидаги жароҳатлари, бир қориндан талашиб тушган ака-ука, опа-сингилларнинг турмуш жиноятларини йўқотиб бўлмайди.\nБолаларимиз бахтини исрофгар тўй, сарпо, тоғораларга алмашмайлик! Халқимиз “Эпли келин-сепли келин” дея бежиз айтмаган. Бахт - мол-мулк билан ўлчанмайди. Оилаларда арзимас икир-чикирлардан бошланиб, ажралиш билан тугайдиган, норасида гўдакларни “тирик етим” қилувчи жанжалларга сабабчи бўлиб қолишдан тўхтайлик!\nТўйларни давримизга, юксак миллий маданиятимизга мос, маърифатли, ортиқча дабдабаларсиз, исрофгарчиликсиз, ихчам қилиб ўтказайлик. Меҳнат билан топган маблағларимизни елга совурмайлик, тежаб, болаларимиз камоли, келажаги йўлида сарфлайлик!\nКелинглар, оила, мактаб ва маҳалла ҳамкорлигини амалда йўлга қўяйлик. Ҳаммамиз бирлашиб, “Бир болага етти қўшни\nота-она” эканлигини амалда кўрсатайлик!\nУлуғ бобомиз Алишер Навоийнинг\nИлм ила олам юзин обод қил,\nХулқ ила олам элини шод қил!\nдеган сўзлари ёшларимиз учун маёқ вазифасини ўтайдиган вақт келди.\nҚабристонларга эътиборсизлик – ота-боболаримизга ҳурматсизлик саналади. Шундай экан, хайрли ва савобли ишларга ҳар биримиз виждонан ҳисса қўшайлик! Қилган ишларимизни бу оламни тарк этган бобою бувиларимиз,\nота-оналаримиз, яқинларимиз тириклигида қилган хизматларимизнинг давоми бўлсин, деб ният қилайлик!\nҲар биримиз мана шундай хайрли, савоб ишларда ишбоши, бир-биримизга елкадош бўлайлик! Бу йўлда\nқўни-қўшниларимиз, касбдошларимиз, жамоадошларимиз,\nмаҳалла-кўйга ибрат бўлайлик!\nВатанимиз миллий юксалиш сари қатъий қадам қўйди. Биз ишонамиз, Ўзбекистон 2030 йилга бориб, албатта дунёнинг ривожланган давлатлари қаторидан жой олади. Бунинг учун ҳар биримиз жонкуяр, фидойи ва Ватанга садоқат билан хизмат қилишимиз лозим. Бу ҳақиқатни жаҳоннинг тараққий этган давлатлари тарихи ҳам тасдиқлаб турибди.\nУйимиз, маҳалламиз, хатто ижтимоий тармоқларда ҳам маънавий поклик, гўзал қадриятлар бардавомлиги учун курашайлик! Ҳушёр, огоҳ, аҳил бўлайлик!\nТинчлигимиз, хотиржамлигимизни, миллий бирлигимизни, соғлом ўзбекона маънавий муҳитимизни кўра олмайдиган ҳар қандай бузғунчи куч ва таъсирларга қарши муросасиз курашайлик!\nБугун ҳар бир жамоат ташкилоти ўз фаолиятини танқидий таҳлил этиб, ҳамкорликнинг янги, амалий босқичига чиқиши зарур. Бунинг учун жамоат ташкилотларининг, аввало, энг қуйи бўғинларни уйғотишимиз шарт. Бунда албатта, сиз, ижтимоий фаол ватандошларимизнинг фидойилигингизга таянамиз.\nЎзимиз аҳил бўлиб, бир ёқадан бош чиқариб, муаммоларни ечмасак, ҳеч ким четдан келиб уларни ҳал қилиб бермайди. Ўзбекистон қутлуғ хонадонимиз, бу хонадон ободлиги, тинчлигини таъминлашга, шаъни-шавкатини сақлашга ҳар биримиз масъулмиз


ЕЧЛ. “Реал Мадрид” ўз майдонида “Атлетико”ни янчиб ташлади (Видео) - Darakchi\nЕЧЛ. “Реал Мадрид” ўз майдонида “Атлетико”ни янчиб ташлади (Видео)\nСПОРТ 03.05.2017, 08:08\nЕвропа Чемпионлар лигаси ярим финал дастлабки ўйинида “Реал Мадрид” жамоаси ўз майдонида “Атлетико” футболчиларини қабул қилди.\nМадрид дербиси мақомида бўлиб ўтган ўйинда “Қироллик клуби” 3:0 ҳисобида зафар қучди. Голларнинг барчасига Криштиану Роналду муаллифлик қилди.\nРеал Мадрид Испания – Атлетико Испания 3:0\nГоллар: 1:0 – 10 Роналду, 2:0 – 73 Роналду, 3:0 – 86 Роналду.


Луис Энрике: «Неймарнинг дисквалификациясидан кўра, Дортмунддаги хабар кўпроқ хафа қилди»\n16:48 / 12.04.2017\n«Барселона» бош мураббийи Луис Энрике каталонияликлар ҳужумчиси Неймарнинг учта ўйинга дисквалификация қилиниши борасида ўз фикрларини билдириб ўтди. Кўк-анорранглилар устози бу қарордан ажабланмаган.\n«Бизни кўпроқ «Боруссия» Дортмунддаги хабар кўпроқ хафа қилди. Неймарнинг дисквалификациясиси эса бир неча омилларни тўғри деб қабул қиладиган бўлсак, ҳеч кимни ажаблантирмаслиги керак. Шундай экан, мен бу қарордан ҳайрон бўлмадим», — дея Луис Энрикнинг сўзларини келтиради Marca.\nНеймар Испания чемпионатининг 31-туридан ўрин олган «Малага»га қарши учрашувда (0:2) қизил карточка олгач, ҳакамнинг қарорини кинояли қарсаклар билан қарши олгани учун уч учрашувга четлатилган. Натижада у жамоанинг «Реал Сосьедад» (15 апрель), «Реал» (23 апрель) ва «Осасуна»га (26 апрель) қарши учрашувларини ўтказиб юборади.


ССВ «Йилнинг энг яхши шифокори» танлови...\n07.12.2019 13:55 0 1934\nТошкент врачлар малакасини ошириш институтида тиббиётнинг турли йўналишларида ўтказилган «Йилнинг энг яхши шифокори» республика кўрик-танлови ғолибларини тақдирлаш маросими бўлиб ўтди. Бу ҳақда ССВ Жамоатчилик билан алоқалар бўлими хабар берди.\nТадбирни Соғлиқни сақлаш вазири Алишер Шодмонов очди.\nСоҳани молиялаштириш ҳажми ҳам бир неча баробарга оширилди. Масалан, 2017 йилда соҳага 7,1 триллион сўм йўналтирилган бўлса, 2019 йилда соҳага 12,1 триллион сўм йўналтирилди. Шунингдек, дори воситалари ва тиббий буюмлар ҳамда тиббиёт объектларини қурилиш-таъмирлаш ишларига ажратилаётган маблағлар миқдори 3 баробарга ортди.\nТиббиёт ходимларининг ана шундай ҳалол меҳнатини муносиб рағбатлантириш давлатимизнинг доимий эътиборида. Кейинги йилларда соҳа ходимларининг ойлик маошлари босқичма-босқич оширилмоқда. Жорий йилнинг ўзида Мустақиллигимизнинг 28 йиллиги муносабати билан ҳамда Тиббиёт ходимлари куни арафасида жами 95 нафар тиббиёт ходимларининг давлатимизнинг юксак унвон ва мукофотларига сазовор бўлгани соҳа ходимларининг шарафли ва масъулиятли меҳнати давлатимиз ва халқимиз томонидан нечоғлик юксак эътироф этилаётганининг яқол исботидир.\nСоғлиқни сақлаш вазирлиги ташаббуси билан анъанавий тарзда ўтаётган «Йилнинг энг яхши шифокори» танлови ҳам тиббиёт ходимларининг меҳнатини қадрлаш, уларни муносиб рағбатлантириш, тизимда орттирилган илғор тажрибаларни кенг оммалаштиришда муҳим ўрин тутмоқда. Танлов бу гал ҳар йилгидан кўра ҳам юқори савияда ва кенг миқёсда ўтказилди. Бу йил биринчи марта 39 та номинация бўйича ғолиблар аниқланди.\nЖорий йилда танловда тиббиёт ходимлари билан бир қаторда илк бор тиббиёт илм-фани ривожига муносиб улуш қўшаётган олимлар, тадқиқотчилар ҳамда фармацевтика соҳаси вакиллари ҳам иштирок этди. Яъни, «Йилнинг энг яхши профессори», «Йилнинг энг яхши изланувчи-тадқиқотчиси», «Йилнинг энг яхши илмий ходими», «Йилнинг энг яхши доценти», «Йилнинг энг яхши ўқитувчиси» номинацияларида тиббиётнинг долзарб масалалари бўйича самарали изланиш олиб бораётган, тиббий таълимда яхши натижаларга эришаётган олимлар, тадқиқотчилар, профессор-ўқитувчилар рағбатлантирилди.\nТадбирда тиббиётнинг турли йўналишлари бўйича ўтказилган танлов ғолиб ва совриндорлари «Соғлиқни сақлаш аълочиси» кўкрак нишони, диплом, статуэтка, эсдалик совғалар ва пул мукофоти билан тақдирланди.\nСоғлиқни сақлаш вазирлиги шифокорлар\nКоронавирус 31/03, 14:17\nЎзбекистон «Спутник V» ҳамда «AstraZeneca» вакцинасини харид қилиш бўйича музокара ўтказмоқда


Россияда яна бир COVID-19 га қарши вакцина синовига рухсат берилди\n16:08 19 Январ 2021\n11:24 22.09.2020 Ҳавола олиш\nРоссияда коронавирусга қарши учинчи вакцинанинг клиник синовларига рухсат берилди. У Чумаков номидаги Илмий марказ томонидан яратилган.\nТОШКЕНТ, 22 сен — Sputnik. Россия Соғлиқни сақлаш вазирлиги Чумаков номидаги Илмий марказ томонидан яратилган коронавирусга қарши вакцинанинг клиник синовларига рухсатнома берди. Бу ҳақда идора матбуот хизмати хабар қилди.\nТаъкидланишича, вакцина синовларида уч мингдан зиёд кўнгилли иштирок этади ва бу Жаҳон соғлиқни сақлаш ташкилоти талабларига мувофиқ келади.\n© Foto : press office of the MoH of RF\nВакцинанинг клиник синовлари яқин кунларда Киров, Санкт-Петербург ва Новосибирскда бошланади. Кўнгиллилар эмлангандан сўнг 16 кун стационарда бўлади.\nВакцинанинг клиник синовлари жорий йилнинг ноябрь ойида якунланиши кутилмоқда.\nШунингдек, Россияда “Вектор” маркази томонидан яратилган вакцина клиник синовдан ўтмоқда. Куни кеча Ўзбекистон айнан “Вектор” маркази томонидан яратилган коронавирусга қарши вакцина синовларида иштирок этишга қизиқиш билдиргани маълум бўлган эди.\nҒарб нега вакцина пойгасида ютқазмоқда: Россия аллақачон фош қилинди\nРоссиянинг коронавирусга қарши вакцинаси иштирокчиларига тавсиялар эълон қилинди\nЎзбекистон COVID-19 га қарши Россия вакцинаси синовида иштирок этишга қизиқиш билдирди\nРоссия ҳар доим зўравонлик ҳаракатларига қарши бўлган, АҚШ эса, аксинча, бундай чораларни рағбатлантирган - Вячеслав Володин.\nТабиий газ импорти учун 400 км қувур қуриш талаб этилади - Ўзтрансгаз\nТабиий газ импорти учун 400 км қувур қуриш, таъмирлаш ва реконструкция қилиш талаб этилади. Айни дамда 10дан ортиқ ташкилотлар пайвандчилари ушбу ишлар учун тайёрланмоқда.\n“Тонировка”дан давлат бюджетига қанча пул келиб тушди\nЎзбекистонда 2019 йил 5 августдан 2020 йил 31 декабрига қадар автомашиналарнинг “тонировка”сидан бюджетга 302,6 млрд сўмдан зиёд пул келиб тушган.\n15:21 Табиий газ импорти учун 400 км қувур қуриш талаб этилади - Ўзтрансгаз\n15:16 "Россиядан бошқача ўзиш йўлини топдик". Пентагон нимани режалаштирмоқда\n14:16 Ўзбекистонлик Заррух Адашев хитойлик жангчига қарши октагонга чиқади - видео


"Нефтчи"да ҳам, "Андижон"да ҳам тўп сурган собиқ футболчилар қайси томоннинг ғалабасини хоҳлашмоқда?\n11 декабрь, 2020, 11:44\nТеглар:Нефтчи | Андижон | Плей-офф\nНиҳоят, ПФЛ томонидан “Нефтчи” – “Андижон” иштирокидаги плей-офф баҳси қачон ўтказилиши маълум қилинди. Унга кўра, бу ўйин 15 декабрь куни ўша “Истиқлол” стадионида бўлиб ўтади. Фақат учрашув мухлисларсиз ташкил этилади. Бу битта ўйиндан иборат бўлади ва ғолиб жамоа келаси йили Суперлигада қатнашади.\nХабарингиз бор, “Нефтчи” клуби аслида про-лига пешқадами сифатида Суперлигага жуда яқин келганди. Бироқ охирги иккита учрашувда ютқазди. Ҳолбуки, уларни бир очко ҳам қониқтирарди. Аммо оғзидаги ошни олдириб қўйди. Устига-устак “Турон”га қарши ўйинда юз берган воқеалар сабабли ЎФА клубни жазолади. Айни пайтда жамоада бир қатор муаммолар бор. Масалан, ЎФА беш нафар футболчисини дисквалификация қилганидан хабардорсиз. Улардан уч нафари асосий таркиб футболчиси эди. Бунинг устига жамоага 100 миллион сўм миқдорида жарима ҳам белгиланди. Бош мураббий эса истеъфога чиқарилган.\nАйни пайтда клуб мана шундай қийинчиликлар билан ўйинга тайёргарлик кўрмоқда. Бироқ бу водий дербиси бўлиб, бунда жамоалар ҳар қандай ҳолатда ҳам ғалаба учун охиригача курашишади. Хуллас, мазкур ўйинга қизиқиш катта. Эътиборлиси, “Нефтчи”да ҳам,” Андижон”да тўп сурган таниқли собиқ футболчилар бир талай. Улар sports.uzга жамоаларнинг имкониятлари борасида ўз фикрларини билдирдилар.\nБаҳром Ҳайдаров: “Натижа қандай бўлишини билмайману, аммо тенгма-тенг ўйин бўлади”\n- Биринчидан, бу битта ўйиндан иборат. “Нефтчи”нинг про-лига, “Андижон” бўлса, Суперлига жамоаси эканини эсдан чиқаришимиз керак. Ушбу қарама-қаршилик фақат битта беллашувдан иборатлиги ҳисобига жамоалар бир хил вазиятда. Тўғри, “Андижон” Суперлиганинг, “Нефтчи” эса про-лиганинг савиясида иштирок этишди. Лекин боя айтганимдек, битта учрашувга бу нарсалар таъсир қилмаслиги мумкин. Одатда, бундай жамоалар тўқнаш келганида, уларнинг қайси лигада, қайси ўриндалиги ва қандай футболчилар тўп сураётганининг фарқи йўқ. Натижа қандай бўлишини билмайману, лекин тенгма-тенг ўйин бўлса керак. Ахир бу дерби! “Андижон” Суперлигада пастки қаторларга тушиб кетгани учун ўзини бу учрашувда ўзини оқлашга ҳаракат қилади. “Нефтчи” жамоаси эса иккита ўйинда бир очко олса бўлгани эди. Қўлида турган тайёр имкониятни йўқотгани учун мухлислар олдида футболчилар яна ўзини исботлаши учун бор кучини ишга соладилар. Тўғриси, иккала клубда ҳам тўп сурганман. Бундай пайтда бирортасига жиддий мухлислик қилишим қийин. Аслида иккала клубни ҳам Суперлигада кўрсам яхши бўларди. Бироқ фарғоналик бўлганим учун барибир ўша куни “Нефтчи”га ишқибозлик қиламан. Имкониятларни 50х50 баҳолайман.\nШерзод Райимжонов: “Фарғоналик сифатида “Нефтчи”га мухлислик қиламан, лекин...”\n- Юз берган воқеаларни бир четга суриб, футбол ичидаги инсон сифатида айтадиган бўлсам, аввало учрашув мухлисларсиз ўтади. Ўзим “Нефтчи”да 10 йил тўп сурдим ва Райимжонов сифатида танилдим. Боз устига фарғоналикман. Шу боис табиийки, “Нефтчи”нинг Суперлигага қайтишини истайман. Айни пайтда фарғоналик мухлислар юз берган ишлардан азият чекишяпти. Шуни ҳисобга олганда, ишқибоз сифатида “Нефтчи”га мухлислик қиламан. Лекин деган жойи бор. Чунки Суперлига билан про-лига ўртасида тафовут бор. Бир нечта факторлар мавжуд. “Нефтчи” ўз уйида ўйнагани билан мухлисларисиз ҳаракат қилади. Бу дегани 12-ўйинчисиз. Фақат футбол принциплари бўйича ўйин бўлади. “Андижон” 13-ўринни эгаллаган бўлса ҳам улар Суперлигада қатнашди. “Нефтчи”нинг про-лигадаги рақибларига ҳурматни сақлаган ҳолда айтиш мумкинки, “Андижон” жамоаси охирги расмий беллашувларда “Насаф”, “Пахтакор”, “Қўқон-1912” каби рақиблар билан беллашди. Футбол фактори билан қарайдиган бўлсак, “Андижон”да имконият юқорироқ. Чунки бу клуб Суперлига иштирокчиси. Умуман олганда, бу учрашувни орзиқиб кутяпман. Ажойиб дерби бўлади. “Нефтчи”нинг минус томонини ўз майдонида ўйнаётгани ёпиб юборади, “Андижон”нинг эса сафарда ўйнаётганини унинг савияси ёпади. Лекин бир жиҳатдан хурсандманки, ўзбек футболига водий футболи ҳалолликни кўрсатиб қўйди. Нега деганда, “Нефтчи” – “Турон” ўртасидаги беллашувдан аввал турли гап-сўзлар кўпайиб кетганди. Бунга жавобан бутун Ўзбекистон ушбу ўйиннинг қандай ҳалоллик остида ўтганини кўрди. “Нефтчи” – “Андижон” баҳсида ҳам ана шундай ҳалол ўйинни кўрамиз, дея ишонаман. Иккала жамоанинг имкониятини тенг баҳолайман.\nАкмал Холматов: “Ким кучли бўлса, ўша ютсин”\n- Тўғриси, чиройли футбол тарафдориман. “Нефтчи” ютадими ёки “Андижон”ми, муҳими яхши ўйин бўлсин. Ким кучли бўлса, ўша ютсин. Тўғри, Холматов сифатида “Нефтчи”да танилдим. Шундай экан, ушбу жамоага ҳайрихоҳман. Лекин футболнинг ўз принципи бор: ким кучли бўлса, ўша ютсин. Ўтган ишлар ўтиб кетди. Энди бундай салбий ҳолатлар бўлмасин. “Андижон”нинг “Насаф” билан ўйинини кўрдим. Майдоннинг сифатсиз эканини ҳисобга олсак, “Андижон” яхшироқ ўйин намойиш этди. Ҳар бир учрашув ўзига хос янгилик бўлади. Масалан, кеча яхши ўйин кўрсатган бўлсангиз, бугун бунинг акси бўлиши мумкин. 15 декабрь куни иккала жамоага ҳам омад тилайман. Кимда хоҳиш ва тайёргарлик яхши бўлса, ўша жамоа ютади, деб ўйлайман. Мен ҳам, сиз ҳам футболнинг тарафдоримиз.\nАбдумажид Тоиров: “Андижон”нинг имконияти баланд”\n- “Нефтчи” ўз майдонида ўйнайди. Аммо охирги воқеаларни ҳисобга оладиган бўлсак, бу жамоада катта муаммолар бор, таркиб, руҳий тайёргарлик, мураббий масалаларида. Шуни ҳам айтиш керакки, ҳар бир жамоа ўзи иштирок этаётган мусобақадан келиб чиқиб вазифа қўяди. “Нефтчи”нинг таркиби про-лиганикига мос. “Андижон” эса Суперлигада 13-ўринни эгаллагани билан унинг таркиби ва имконияти баланд. Ўйлашимча, ўша учрашувда 60х40 “Андижон” фойдасига баҳолайман. “Нефтчи”нинг ҳозирги ҳолатини ҳисобга олганда барибир андижонликларнинг имконияти юқори. Лекин яхши ўйин бўлади. Ҳар доим водий жамоалари иштирокидаги учрашувлар жуда муросасиз ўтади. Мен бу ўйинни кутаман. Агар имкониятим бўлса, Шерзод Райимжонов, Баҳром Ҳайдаров ва бошқа дўстларимиз билан ўйинни стадионда кўрмоқчиман. Эшитишимча, стадионга мухлислар киритилмайди. Менда эса ЎФА томонидан берилган рухсатнома бор. Қолаверса, мен “Пахтакор” селекционериман. Шунинг учун бу дербини кузатиш жуда қизиқ. Футбол эҳтирослар ўйини. Ишонаманки, ажойиб учрашув бўлади. “Нефтчи”нинг айрим ўйинларини кузатдим. Менга керакли футболчилар бу клубда тўп сураётгани учун томоша қилдим. “Турон”ни ҳам синчковлик билан кузатдим. “Андижон”нинг таркибини ҳам биламан, ким қандай кучга эгалиги борасида тасаввурим бор.\nАнвар Бердиев: “Плей-оффда ҳамма нарса бўлиши мумкин”\n- Дерби доим ўз номи билан дерби. Бунда жамоаларнинг қайси ўриндалигини фарқи йўқ. Ўзим ҳам футболчи сифатида кўплаб бундай дербиларда қатнашганман. Биласизми, майдонда ўзингиз кутмаган ҳолатлар бўлиши мумкин. “Нефтчи”да ҳам, “Андижон”да ҳам имконият яхши. Биласиз, узоқ йиллар давомида “Нефтчи” шарафини ҳимоя қилганман. Агар “Андижон” плей-оффда “Нефтчи” эмас, балки бошқа жамоа билан ўйнаганида андижонликларга мухлислик қилардим. Албатта, ушбу клубда тўп сурганман. Озми-кўпми, ашаддий мухлислари билан танишганман. Уларни ҳеч қачон ёдимдан чиқармайман. Бу жамоа ишқибозларининг Ўзбекистонда ўз ўрни бор. Уларга ўзимнинг саломимни йўлламоқчиман. Фақат вазият шундай бўлиб қолдики, “Андижон” плей-оффда “Нефтчи”га қарши тўп суради. Албатта, кучлиси ютишини истайман. Бироқ фаолиятимнинг кўп қисмини Фарғонада ўтказганим боис “Нефтчи” жамоасига мухлислик қиламан. Лекин шуни унутмаслик керакки, бу битта ўйиндан иборат бўлади, имкониятлар эса тенг. Ҳамма нарса бўлиши мумкин. Кўп нарса тайёргарликка боғлиқ. Хоҳлаймизми-йўқми, Суперлига билан про-лиганинг фарқи бор. “Андижон”нинг кубок доирасида “Насаф”га қарши ўйинини телевизор орқали кўрдим. Ўша куни майдон эгалари яхши ўйин кўрсатди, менга ёқди. Яна қайтараман: плей-офф баҳсида ҳар нарса бўлиши мумкин.\nВодий дербиси. Андижонга хам Нефтичига хам омад тилайман. Кучли команда ютсин.! Лекин Андижонда имконият юкорирок. 60%/40%. Иккови командага омад тилайман !!!\n"Андижон" Суперлигада қолди!


ОАВ: Bombardier раҳбарияти Канада ҳукуматидан қарз олиб, ўзига кўп миллионли мукофот тўлади\n12:03 / 31.03.2017\nКанаданинг Bombardier Inc машина қуриш фирмаси олий менежменти компания катта миқдорда зарар кўраётганига қарамай, ўзига кўп миллионли мукофот пулларини тўлади. Бу ҳақда CBC телеканали хабар берди.\n2016 йил якунлари бўйича Bombardier беш нафар топ-менежери 32,6 миллион долларни мукофот тариқасида олган.\nШу билан бирга, Bombardier бир неча йилдан бери фақат зарар кўрмоқда. 2015 йилнинг охирида Квебек вилояти ҳукумати ишлаб чиқарувчини сақлаб қолиш учун унга 1 млрд доллар сармоя киритиш ҳақида қарор қабул қилди.\n2017 йил бошида эса федерал ҳукумат Bombardier’га яна 372,7 млн Канада долларини (282,9 млн АҚШ доллари) ажратиши ҳақида маълум қилди. Кўрсатилган маблағлар тўрт йил давомида қопланиши керак бўлган қарзларни ёпиш учун ўтказиб берилади.\nКомпания раҳбарияти эса қўшимча молиялаштиришга қарамай, сўнгги икки йилда 14,5 минг кишини ишдан бўшатиш ҳақида қарор қабул қилди.\nМаълумот учун, Bombardier машиналар қуриш компанияси йўловчи поездлари ишлаб чиқарувчи дунёдаги энг йирик корхона саналади, шунингдек у фуқаролик самолётлари қуриш бўйича учинчи ўринда.


Бердимуродовдан гипс олинди | "NAVBAHOR" FUTBOL JAMOASINING RASMIY WEB SAHIFASI\nБердимуродовдан гипс олинди\nЖамоамизнинг тажрибали ҳимоячиларидан бири Раҳматилло Бердимуродов жорий йилги чемпионатнинг 2-туридан ўрин олган “Навбаҳор” ва “Металлург” жамоалари ўртасидаги учрашувда елкасидан жароҳат олганди. Учрашув сўнгги дақиқаларида ортирилган жароҳат жиддий бўлиб чиққанлиги боис Бердимуродовни маълум муддатга сафдан чиққанлиги ойдинлашганди. Елка қисмидаги бир нечта синиш кузатилганлиги боис Бердимуродовга гипс қўйилганди. Куни-кеча Раҳматиллодан гипсни олинганлиги жамоамиз шифокори Баҳодир Абдуғаниев бизга маълум қилди. Бугун эса Бердимуродов якка тартибда шуғулланишга ҳам улгурди. Айни пайтда уйида бўлиб турган футболчининг ҳолатини яхшиланиб бораётганлигини айтиб ўтиш жоиз. Агарда ҳаммаси режа асосида кечадиган бўлса ҳимоячи иккинчи даврадан майдонга тушиш имкониятига ҳам эга бўлиши мумкин. Айни пайтда футболчини тўлиқ соғайиб сафга қайтиши борасида аниқ бир фикр билдириш мушкул.


“Чарм тўп” мусобақасининг туман ва шаҳар босқичлари бўлиб ўтмоқда — Ўзбекистон футбол ассоциацияси расмий сайти.\nЎзбекистон Республикаси Жисмоний тарбия ва спорт вазирлиги, Миллий Олимпия қўмитаси, Ўзбекистон футбол ассоциацияси ҳамда Ёшлар иттифоқи ҳамкорликда маҳаллалараро “Чарм тўп” турнирини бу йил юқори савияда ўтказишга катта эътибор қаратмоқда.\nАйни пайтда жойларда мазкур мусобақанинг туман ва шаҳар босқич ўйинлари ўтказилмоқда. Республикамизнинг ҳар бир туман ва шаҳрида 18 ёшдан 30 ёшгача бўлган ёшлар жамоалари “Чарм тўп” мусобақасининг вилоят босқичи йўлланмаси учун баҳс олиб боришмоқда. Ўйинлар анча қизиқарли ва шиддатли руҳда ўтаётганини қайд этиш жоиз.\nТуман ва шаҳар босқичлари ўз ниҳоясига етгач, вилоят миқиёсида энг кучлилар сараланади. Сўнгра ҳал қилувчи Республика босқичи эса 22-27 август кунлари Тошкентда ташкил этилади. Финал ўйини пойтахтимизнинг асосий стадионларидан бирида, катта гала концерт ва сайл билан бирга бўлиб ўтади. Гарчи “Чарм тўп” иштирокчилари ҳаваскорлар бўлсада, улар профессионал даражадаги катта бир турнирга эга бўлишмоқда.


Чироқчилик «ШОВВОЗ»га жиноят иши қўзғатилди - 29 Ноября 2021 - www.SheJoT.CoM\nГлавная » 2021 » Ноябрь » 29 » Чироқчилик «ШОВВОЗ»га жиноят иши қўзғатилди\n2021 йил 27 ноябрь куни соат 16:10 ларда Қашқадарё вилояти Чироқчи тумани ҳудудида қоидабузарлиги учун тўхтатилган 1998 й.т. «Lacetti» русумли автомобил ҳайдовчиси Ҳ.А. ИИО ходимларининг қонуний талабига бўйсунмасдан, атрофдагиларнинг ҳаёти ва соғлиғига хавф солган ҳолда воқеа жойидан қочиб кетишга уринган.\nМазкур ҳолат тегишли тартибда ҳужжатлаштирилиб, автомобиль вақтинча сақлаш учун жарима майдонига жойлаштирилган.\nҲайдовчи Ҳ.А. га нисбатан Чироқчи тумани прокуратураси томонидан Ўзбекистон Республикаси Жиноят кодексининг 219-моддаси 1-қисми (Ҳокимият вакилига ёки фуқаровий бурчини бажараётган шахсга қаршилик кўрсатиш) билан жиноят иши қўзғатилган ҳамда у ЖПКнинг 221-моддаси тартибида ушланган.\nЭслатиб ўтамиз, Ўзбекистон Республикасининг "Ички ишлар органлари тўғрисида” ги қонунига мувофиқ, ходимларга, жиноятларга ва маъмурий ҳуқуқбузарликларга чек қўйиш учун жисмоний куч, махсус техника воситалари ёҳуд қурол ишлатиш ваколати берилган.\nКатегория: JINOYAT VA JAZO / ЖИНОЯТ ВА ЖАЗО | Просмотров: 37 | Добавил: iphone | Теги: #habarlar, #Yangilik, #news, #новости, #uznews, #newsuz, #Yangiliklar, #xabarlar, #ahborot | Рейтинг: 0.0/0


Тадқиқот: мамлакат қанча камбағал бўлса, McDonald’s маркетингга шунча кўп сармоя киритади – Kommers.uz\nБизнес\t7:30 | 25.12.21\nТадқиқот: мамлакат қанча камбағал бўлса, McDonald’s маркетингга шунча кўп сармоя киритади\nКомпания камбағал давлатларда кўпроқ чегирмаларга оид рекламаларга эътибор қаратади.\nMcDonald’s Instagram ижтимоий тармоғида болалар аудиторияси учун жойлаштирган реклама хабарларида мамлакатнинг фаровонлик даражасини ҳисобга олади. Бу ҳақда Fast Company журнали ёзмоқда.\nҚайд этилишича, компания камбағал давлатларда кўпроқ чегирмаларга оид рекламаларга эътибор қаратади, аксинча фаровон давлатларда урғу соғлом овқатланишга берилади.\nНью-Йорк университети тадқиқотчилари олти қитъадан 15 та паст ва юқори даромадли мамлакатларни танлаган. McDonald’s компаниясининг ўша мамлакатлардаги Instagram аккаунтлари ва 2019 йил сентябрдан декабргача бўлган барча эълон ҳамда рекламалари таҳлил қилинган. Илмий иш натижалари BMJ Nutrition Prevention & Health журналида чоп этилган.\nЎша 15 та аккаунтда жами 10 миллион обуначи, 3,9 миллион лайк, 164,8 минг изоҳ ва 38,2 миллион кўришлари сони мавжуд.\nТадқиқотчиларнинг аниқлашича, McDonald’s даромади юқори бўлган мамлакатларга қараганда паст ва ўрта даромадли мамлакатларда 154 фоиз кўпроқ постлар жойлаштирган. Ривожланган мамлакатларда постларнинг 12 фоизи, ривожланаётганларда эса 22 фоизи болаларга қаратилган.\nКанада ва Португалияда мос равишда 4,8 фоиз ва 6,3 фоиз реклама болалар аудиториясига йўналтирилган. Таққослаш учун, Панамада бу кўрсаткич 21,3 фоиз, Бразилияда 26,8 фоиз, Индонезияда 27,6 фоиз, Мисрда 17 фоиз, Ҳиндистонда 16,7 фоизни ташкил этади. Ўрганилган давр мобайнида ҳеч қандай реклама америкалик болаларга мўлжалланмаган.\nБойроқ мамлакатларда McDonald’s 5 фоиз постларда соғлом овқатланиш одатлари ҳақида гапирган ва даромади паст бўлган мамлакатларда бу кўрсаткич 3 фоизни ташкил қилган. Бундан ташқари, камбағал мамлакатлардаги постларнинг 40 фоизи чегирмалар ҳақида хабар берган, юқори даромадли мамлакатларда эса бу 14 фоизни ташкил қилган.\nЎз навбатида, McDonald’s компанияси вакили тадқиқот нотўғри бўлганини айтган.\n«[McDonald’s] ёш харидорлар билан қандай муносабатда бўлишига жиддий ёндашади. У Happy meal орқали 12 ёшгача бўлган болалар ўртасида соғлом овқатланишни тарғиб қилмоқда», — дейди тармоқ вакили.\nАввалроқ McDonald’s компаниясининг собиқ бош директори Стив Истербрук ва корпорация ўртасидаги суд жараёни якунлангани ҳамда Истербрук компания ходими билан ишқий муносабатда бўлгани учун ишдан бўшатилгани хабар қилинганди.


Турклар арманлар билан алоқаларни яхшилайди\nАнқара ва Ереван ўзаро муносабатларни нормаллаштиришга қаратилган ҳаракат дастури борасида келишувга эришди.\nТуркия ва Арманистон Ташқи ишлар вазирликлари эълон қилган баёнотда айтилишича, давлатлар иккала томонни ҳам қониқтирадиган ҳаракат дастури, жумладан, ўзаро алоқаларни йўлга қўйишга қаратилган “йўл харитаси” борасида келишувга эришган.\nМазкур баёнот Биринчи жаҳон уруши даврида бир ярим миллион арман ўлдирилгани айтилаётган кун Арманистонда хотирланиши арафасида эълон қилинди.\nРасмий Ереван Усмоний даврида арманлар ўлдирилишини "қатлиом" деб тан олган. Туркия томони эса арманлар фуқаролар уруши оқибатида нобуд бўлганини билдириб келади.\nМаълум бўлишича, Туркия ва Арманистон ўртасидаги музокараларга Швейцария воситачилик қилган.


Йўлкира ошмоқда, бироқ сифат-чи?.. | Azon.uz - Ахборот-таҳлилий портал\nЙўлкира ошмоқда, бироқ сифат-чи?..\n953 15:40 28.12.2021\nКуни кеча “Тошшаҳартрансхизмат” АЖ автобус саройлари фаолиятининг 2021 йил 9 ой якунлари бўйича бир йўловчи ташиш учун шаклланган харажатлари тўғрисида маълумот берди. Унга кўра олти ой давомида ташилган йўловчилар сони - 102,7 млн. кишини ташкил қилган. Автобусларнинг йўналишларда юрган масофаси - 64 310,5 минг км, бунинг учун жами 334 188,0 млн.сўм харажат қилинган. Агар амалдаги йўл кира тарифи - 1400 сўм бўлса бир йўловчи учун харажатлар - 3 254,0 сўмни, 1км учун харажатлар эса 5 196,5 сўмдан иборат бўлмоқда. Бундан йўловчилар томонидан тўланаётган йўл ҳақи ўзини қопламаётгани аниқ бўлади.\nТошкент шаҳар ҳокимининг жамоат транспортида йўл ҳақи нархини ошириш ҳақидаги қарори лойиҳаси жамоатчилик муҳокамасига қўйилган эди.\nУнга кўра, 2022 йил 1 январдан шаҳар йўловчилар транспорти – автобус ва метрополитенда қатновлар учун йўл кира 1 йўловчига 1700 сўм этиб белгиланиши кутилмоқда.\nУшбу қарор лойиҳаси жамоатчилик муҳокамасига қўйилгандан сўнг кўплаб муҳокамаларга сабаб бўлди. Чунки Тошкент шаҳри ҳокимияти томонидан кўрсатилган таҳлилларни бошқатдан кўриб чиқиб, мавжуд тузилма, корхоналар, транспорт, ходимлар ва бошқа барча тамойилларни ўрганиб уларни мақбуллаштириш керак. Нарх ошириш энг осон ечим, шунга яраша хизмат сифати бўлиши ҳам лозим.\nБу борада қарор лойиҳаси юзасидан юртдошларимиз томонидан келиб тушган 63 та таклифдан бирини мисол тариқасида келтириб ўтсак:\nАнвар Имомкулов (давлат хизматчиси):\n“Ҳеч қайси давлатда жамоат транспорти ўз-ўзини қопламайди. Лекин шундай бўлсада, экологияни яхшилаш, йўлдаги тирбандликларни камайтириш мақсадида жамоат транспорти ҳаракатини яхшилаш учун катта маблағлар сарфлашади. Айтмоқчиманки, аввало жамоат транспорти аҳолига қулай бўлиш чораларини кўриш лозим. Масалан,\n– ҳар бир йўналишдаги автобуслар сонини кескин кўпайтириш (бу айниқса пандемия давом этаётган маҳал жуда муҳим);\n– метродаги поездлар орасидаги интервални 1 дақиқагача камайтириш;\n– автобуслар ҳар қандай бошқа шахсий фойдаланувчи автомобиллардан устун бўлишлиги учун уларга алоҳида йўлак ажратиш (АҚШ даги каби).\nШуларни амалга оширгандан сўнг йўл кира нархини 1700 қилса арзийди”.\nҚизиғи шундаки, ушбу қарор лойиҳасида берилган баъзи таклифларга негадир Шаҳбоз Эркин ўғли Ғофуров деган юртдошимиз шундай жавоб қайтарган:\n“Тармоқ корхоналари тасарруфида шаҳарда йўловчилар ташишга мўлжалланган жами 1 177 та автобуслар мавжуд бўлиб, уларнинг 47,8 % (564 таси) катта сиғимли (“Mercedes-Benz Low Floor” ва “MAN” русумли) ҳамда 52,2 % (613 таси) ўрта сиғимли (“ISUZU” ва “SAZ LE 60” русумли) автобуслар ташкил этади. Улардан, 10 йилдан ортиқ тасарруф этиб келинаётган автобуслар сони 332 тани (“ISUZU” - 98 та, “Mercedes-Benz Low Floor” - 234 та) ёки 28,4 % ташкил этмоқда. Шунингдек, такидлаш лозимки, ҳозирги кундаги “Тошшаҳартрансхизмат” АЖ тизимидаги автобус саройларининг зарар миқдорларининг ўсишининг асосий сабабларидан бири бу, бир йўловчи ташишнинг таннархига таъсир кўрсатувчи омиллар, яъни ёқилғи-мойлаш материаллари (2,06 баробарга), сиқилган газ (ўртача 31,0%га), эҳтиёт қисмлар (ўртача 35,0%га), автошиналар (ўртача 32,1%га), меҳнатга ҳақ тўлашнинг энг кам миқдорларнинг (ўртача 21,0%га) кескин ўзгаришига ҳамда “Тошкент метрополитени” УКда янги бекатлар очилиши ҳисобига ишчи-ходимлар ва бунинг натижасида уларнинг ойлик иш ҳақи фонди ошгани, электр энергия харажатлари эса (ўртача 78,8%га) ўсиши ҳисобига содир бўлмоқда”.\nБу маълумотлар қанчалик тўғри эканлигига ойдинлик киритиш мақсадида “Тошшаҳартрансхизмат” матбуот котиби билан боғланишга ҳаракат қилдик, лекин боғлана олмадик.\nХулоса ўрнида шуни айтиш жоизки, қарор лойиҳасига келиб тушган 63 та таклифнинг 59 тасида йўл ҳақининг ошиши асоссиз эканлиги, аҳолининг даромади, жамоат транспортларининг сифати ҳисобга олинмаётгани айтиб ўтилган. Тошкент шаҳар ҳокимияти ушбу қарор лойиҳаси учун берилган таклифларни инобатга олади деган умиддамиз.\nМахсус АЖ автобус нархлар нарх чипта\n592 23:18 06.07.2022\n72 23:18 06.07.2022\n261 22:47 06.07.2022\n613 21:45 06.07.2022


Россия президенти Путин Фаластин ва мусулмонлар душмани бўлиб, уни олқишлаб кутиб олиш улкан жиноятдир - | Hizb-Uzbekiston.info\nHome›МАТБУОТ БАЁНОТИ›Россия президенти Путин Фаластин ва мусулмонлар душмани бўлиб, уни олқишлаб кутиб олиш улкан жиноятдир\nРоссия президенти Путин Фаластин ва мусулмонлар душмани бўлиб, уни олқишлаб кутиб олиш улкан жиноятдир\nРоссия президенти Владимир Путиннинг 2020 йил 23 январ пайшанба куни муборак Фаластин заминига келиши кутилмоқда. Унинг ташрифи босиб олинган Қуддус шаҳрида ҳар йили ўтказиладиган «Холокост» тадбирлари доирасида босқинчи яҳудий вужудини қўллаб-қувватлаш билан бошланади. Кейин Путин ташрифи сўнггида Байтлаҳмга бориб, Аннажма кўчасида нутқ сўзлайди ва Фаластин маъмурияти раҳбари Аббос билан учрашади.\nПутин Ислом ва мусулмонлар душманидир. У мусулмонлар шаънини кўтарадиган ва мустамлакачилар илдизини қуритадиган Халифалик давлатининг тикланишидан Ғарбни доим огоҳлантириб келди. Шунинг учун у Сурия, Ливия ва бошқа жойларда мусулмонларга қарши жинояткорона ролларни бажаришга интилди. Путиннинг Чеченистон ва Россиядаги мусулмонларга нисбатан амалга оширган жиноятлари унинг нафрати қанчалик даражада кучлилигини кўрсатади.\nБундан ташқари Россия президенти ва ҳукумати яҳудий вужудига ва унинг хавфсизлигига қайғуришини доим очиқ айтиб, таъкидлаб келади. Улар яҳудий вужудини 1948 йили биринчилардан бўлиб эътироф этишган. Шунингдек, улар ушбу босқинчи вужуд учоқларига Сурияни бомбалашлари учун муҳит яратиб беришмоқда. Путиннинг ушбу ташрифи Россия ва яҳудий вужуди бир сафда эканининг далилидир.\nАллоҳ Таоло юқоридаги оятда мана шундай деб турган бир пайтда, Путиннинг шунча жиноятларидан кейин ҳам унинг ташрифини Фаластин муаммосини ҳал этади, деб ҳисоблаш сиёсий тентаклик эмасми?!\nФаластин маъмуриятининг ушбу қонхўр қотилни кутиб олиши сиёсий жиноятдир. Чунки бу маъмурият Аллоҳ ва Росулидан юз ўгириб, Россиянинг ваҳшиёна ҳужуми оқибатида Шомда ҳатто шу лаҳзада ҳам қони тўкилаётган мусулмонлар туйғуларига риоя қилмади. Шунингдек, жиноятчи «Путин»нинг яҳудий вужудини қўллаб-қувватлаётгани ва турли ёрдамларни бераётганидан огоҳ бўлмади. Балки, Путин Фаластин аҳли билан бирга, деган даъвоси билан одамларни чалғитишга уринди… Ҳақиқат шуки, Путин Фаластин аҳли билан эмас, балки Россия ва Ислом душманлари фойдасига ишлаётган Фаластин маъмурияти ва унинг хавфсизлик хизмати билан биргадир. Яъни у таълим соҳасида ва қонун чиқаришда Ислом душманларининг мусулмонларни ақидаси ва динидан ажратишга қаратилган сиёсатларини амалга ошираётган, Росулуллоҳ ﷺ Тамим Дорийга вақф қилиб берган ерни тортиб олиб, уни Ислом ва мусулмонларга душман бўлган рус черковига мулк қилиб берган маъмурият билан биргадир. Россиянинг ҳақиқий позицияси Фаластин маъмуриятини ва унинг хавфсизлик хизматини қўллаб-қувватлашдир. У Фаластин маъмуриятининг Ислом душманлари лойиҳаларини амалга оширишини истайди. Бу лойиҳалар Фаластин аҳлини Исломдан ва Ислом ҳукмларидан ажратишга қаратилган. Шунингдек, Фаластин аҳли яҳудийларга бўйсунишга ва Фаластин масаласини тугатишга доир ечимларни қабул қилишлари учун уларга босим ўтказишини ҳам истайди. Бундан мақсад яҳудий вужудининг хавфсизлик ва тинчликдан баҳраманд бўлишидир.\nФаластин маъмурияти кеча сешанба куни назорат пунктларини ўрнатиб, юзлаган кишиларни қамоққа олди. Жиноятчи Путиннинг ташрифига қарши Ҳизб ут-Таҳрир Рамаллоҳда уюштирмоқчи бўлган тинч намойишни олдини олишга хавфсизлик хизмати ходимларини сафарбар қилди. Буларнинг барчаси Фаластин маъмурияти Ислом душманларига хизмат қилувчи қуролдан бошқа нарса эмаслигини таъкидлайди. Аламли жойи шуки, Фаластин маъмуриятига мансуб кишилар мусулмонлар фарзандларидир. Улар хўжайинлари кўрсатмаларини бажариш учун ўз биродарларини ва халқи фарзандларини қандай репрессия қилишмоқда?! Ёки улар Дайтон айтган ва улар билан яҳудийларни хотиржам қилган янги фаластинликларми?! Улар яҳудийларга ва Ислом душманларига хизмат кўрсатиш учун ўз халқини репрессия қиладиган ва Умматига тажовуз қиладиган янги фаластинликларми?! Биз уларга Аллоҳ Таолонинг ушбу каломини айтамиз:\nАллоҳ ва Унинг Росулига хиёнат қилувчилар ёни олинмайди ва улар ҳимоя қилинмайдилар.\n«Албатта, Биз сизга ушбу Ҳақ Китобни (Қуръонни) одамлар орасида Аллоҳ қўрсатган йўл билан ҳукм этишингиз учун нозил қилдик. Сиз хоинларни ҳимоя қилгувчи бўлманг. Аллоҳдан мағфират қилишни сўранг! Албатта Аллоҳ мағфират қилгувчи ва меҳрибон бўлган зотдир. Сиз ўзларига хиёнат қиладиган (жинояткор) кимсаларнинг ёнини олманг! Албатта Аллоҳ хоин ва жиноятчи бўлган кимсаларни севмайди. Улар (ўзларининг жиноятларини) одамлардан яшира оладилар, аммо Аллоҳдан яшира олмайдилар. У Ўзи рози бўлмайдиган гапларнинг режасини хуфёна тузаётган пайтларида ҳам улар билан бирга бўлур. Аллоҳ уларнинг қилаётган амалларини иҳота қилгувчи бўлган зотдир» [Нисо 105-108]\nХотима сифатида айтамизки: Фаластин маъмурияти ушбу жиноятлари билан мустамлакачи лагери томонида эканини ҳамда Фаластин аҳли ва мусулмонлардан ажралганини исботламоқда. Шунингдек, у Ғарб лойиҳаларига хизмат қилувчи қурол эканини ҳамда мустамлакачи ва босқинчига малайлигини исботлаш учун Фаластин аҳлини репрессия қилишга тайёр эканини таъкидламоқда. У содир этаётган ушбу жиноятлар Фаластин аҳли томонидан муҳосаба қилиниши лозим… Аллоҳ хоҳласа Уммат яқинда ўз азизлиги ва Халифалигини қайта тиклайди ҳамда Путин, куфр етакчилари ва малайларидан қаттиқ ўч олади.\nПутин орқали Сурияда тинчлик амалга ошади дейиш алжирашдан ўзга нарса эмас! Жинояткор Россия Ҳизб ут-Таҳрирнинг Ютубдаги видеоларига ҳужум қилмоқда Мусулмонлар душмани Трампни эмас мусулмонларни рози қилмоқ лозим! Сизлар учун Аллоҳ бор, эй Ғута аҳли


Қаттиқ капсулалар контур уяли ўрамда\nБир капсула сақлайди: парацетамол-180мг, ремантадин гидрохлориди-25мг, SC тур қопламаси билан қопланган аскорбин кислотаси (аскорбин кислотасига ҳисобланганда)- 150 мг, лоратадин- 1,5мг, рутин-10мг, кальцийга карбонати-11,2 мг (кальций ҳисобланганда-4,45мг).\nКатталар ва 6 ёшдан ошган болаларда грипп, ЎРВИ, нафас йўлларининг вирусли шикастланишлари оқибатидаги иситмали ҳолатларни этиотроп ва симптоматик даволаш.\nИчга, овқатдан кейин, сув билан бирга қабул қилинади. Катталар ва 12 ёшдан ошган болаларга 2 капсуладан кунига 2-3 марта 3-5 кун давомида, касалликнинг белгилари йўқолгунича. 6 ёшдан 12 ёшгача бўлган болаларда – 1 капсуладан кунига 2-3 марта 3-5 кун давомида, касалликнинг белгилари йўқолгунича. Тавсия қилинган даволаш даври давомида терапевтик самара бўлмаса пациент препаратни қабул қилишни тўхтатиши ва шифокорга мурожаат қилиши керак.\nМНТ тизими томонидан: кам – бош оғриғи, юқори толиқиш, юқори қўзғалувчанлик, бош айланиши, тремор, гиперкинезия. Овқат хазм қилиш йўллари томонидан: 7 кундан кўпроқ қабул қилинганида меъда ва ўн икки бармоқ ичакнинг шикастланиши, диспепсия, оғизни қуриши, кўнгил айниши, анорексия, метеоризм, диарея бўлиши мумкин. Қон яратиш тизими томонидан: 7 кундан кўпроқ қабул қилинганида – агранулоцитоз, лейкопения, тромбоцитопения, нейтропения, анемия. Аллергик реакциялар: кам – тери тошмаси, қичишиш, эшакеми бўлиши мумкин.\nҲомиладорлик; - лактация даври; - 6 ёшгача бўлган болалар; - препаратнинг компонентларига ўта юқори сезувчанлик.\nҚўллашнинг давомийлиги 5 кундан кўп эмас. Узоқ муддат қўлланганида (7 кундан кўп) сурункали йўлдош касалликларини зўрайиши мумкин, артериал гипертензияси бўлган кекса пациентларда геморрагик инсультни ривожланиш хавфи ошади (ремантадиннинг таъсири ҳисобига). Қабул қилинганида алкоголли гепатози бўлган беморларда жигарнинг шикастланишини ривожланиш хавфи ошади. Даволаш фонида глюкоза ва сийдик кислотасини плазмадаги миқдорини аниқлашда (парацетамол) лаборатория текшириш натижаларини ўзгариши юз беради.\nЁруғликдан ҳимояланган жойда, 25°С дан юқори бўлмаган ҳароратда


Доғлар кайфиятингизни бузмасин! – "Тасвир" нашриёт уйи\nДоғлар кайфиятингизни бузмасин!\nБайрамлар барчага кўплаб ёқимли ҳиссиётлар ва таассуротлар олиб келади. Аммо байрамдан кейин буюмларни тартибга келтириш осон эмас. Кийим ва дастурхонлардаги доғлар кайфиятни бузиши аниқ. Лекин уларни кетказишнинг оддий усуллари мавжуд.\nМевали, карамелли қанд доғларини кетказиш қийин эмас. Буюмни иссиқ сувда ювсангиз, улар тезда йўқолади. Турли рангдаги обаки конфетлардан теккан доғларни олдиндан лимон суви билан артиш мумкин.\nКрахмални гелсимон ҳолатгача ивитиб, доғ теккан жойга суринг ва бир неча соатга қолдиринг. Сўнг гелни тозалаш керак — у доғнинг асосий қисмини олиб кетади. Қолган изни оддий кир совун билан илиқ сувда ювиб кетказиш мумкин.\nШам мумининг доғини иккита йўл билан кетказиш мумкин. Биринчиси: буюмни музхонага қўйинг, сўнг доғни пичоқ билан қириб кетказинг. Иккинчиси: доғ теккан жойнинг тескари тарафига қоғоз сочиқча қўйиб, бу матога тавсия қилинган ҳароратда дазмолланг. Сочиқчаларни доғнинг изи кетгунча алмаштиринг.\nПахтани спиртга ботириб, елим доғига босинг. 10-15 дақиқадан кейин алоҳида иссиқ сувда ювиш воситаси билан ювинг. Янги теккан доғни мум доғини тозалагандек, қоғоз сочиқча ва дазмол ёрдамида кетказиш мумкин.\nТухум сариғи ва глицеринни аралаштириб, доғ теккан жойга суринг ва 15 дақиқа қолдиринг. Сўнг буюмни оқиб турган совуқ сувда чайинг. Агар глицерин бўлмаса, кийимни тоза сочиқ устига ёйиб, доғни илиқ совунли эритмага ботирилган тоза юмшоқ булутча билан артинг. Сўнг буюмни кир машинасида ювинг.\nМураккаб, аммо самарали усул: сувни иситиб, 3 ош қошиқ ичимлик содаси ва 1 ош қошиқ оддий сирка қўшинг. Доғли буюмни эритмага солинг ва қайнатинг. Оддий усул: кийимнинг доғли қисмини қайноқ сутда ивитинг, бир соатдан кейин оддий кир ювиш кукунида ювинг.\nАпельсин ёки мандариндан қолган янги доғни аввал қайноқ сувга солиб, сўнг ювинг. Бу усулдан фақат оқ ва ранги чиқмайдиган буюмлардаги доғларни кетказишда фойдаланилади. Бошқа йўли: доғли жойни сиркага ботирилган пахта билан артинг.


Мухлислар ҳакам ва рақибни ҳақоратлагини учун "Бухоро" 300 миллион сўм жаримага тортилди - Offside.uz – Offside'да бўлинг, офсайдда қолманг!\nМухлислар ҳакам ва рақибни ҳақоратлагини учун "Бухоро" 300 миллион сўм жаримага тортилди\nСуперлиганинг 5-туридан ўрин олган “Бухоро” ва “Пахтакор” клублари ўртасидаги учрашув инспекторининг билдиргисига асосан ЎФА Тартиб-интизом қўмитасининг йиғилиши бўлиб ўтди.\n“Бухоро” — “Пахтакор” ўйини учун стадионга ташриф буюрган мухлислар аввалига учрашувни бошқариб бораётган ҳакамни, кейинроқ эса “Пахтакор” футбол клубини ҳақоратли сўзлар билан оммавий равишда ерга урди, деб ёзилади ПФЛ инспекторининг билдиргисида. Унда айнан қайси дақиқалар ҳақида сўз кетаётгани ҳам кўрсатилган. Жумладан, 20, 26 ва 55-дақиқаларда ишқибозлар учрашув ҳакамини, 40 ҳамда 56-дақиқаларда эса рақиб жамоани ҳақоратлашдан тийилмаган.\nМазкур ҳолат мусобақаларни ўтказиш регламентининг 4-бўлим 5.55-бандига зиддир. Унга кўра, стадионга ташриф буюрган мухлисларнинг ҳақоратли ва камситиш устига қурилган сўзларни айтишига чеклов қўйилган бўлиб, жазо сифатида келаси турнинг мухлисларсиз стадионда ўтиши мумкинлиги, жамоадан 3 очко олиб ташланиши мумкинлиги, клубнинг мусобақадан чиқариб юборилиши ёки 500 миллион сўмгача жаримага тортилиши эҳтимоли борлиги кўрсатиб ўтилган.\nЎФА Тартиб-интизом қўмитаси Бухоро шаҳридаги мазкур ўйин тафсилотларини ўрганиб чиқди ва “Бухоро” клубини 300 миллион сўм жаримага тортишга қарор қилди.\nАгар “Бухоро” футбол клуби раҳбарияти ўз фан-клуби ва мухлислари билан ишламаса, улар ўртасида тушунтириш ишларини олиб бормаса ва оқибатда шунга ўхшаш ҳунук ҳолатлар такрорлангудек бўлса, жазо чоралари янада жиддийроқ бўлади. Бу борада “Бухоро” клуби алоҳида, шунингдек, Суперлига ҳамда Про-Лиганинг қолган клублари ҳам “Бухоро” мисолида яна бир марта ёзма равишда огоҳлантирилади.\nПФЛ мухлисларни стадионга қайтариш ва улар учун барча шароитларни яратиб бериш устида иш олиб боришдан тўхтамайди. Ўйинларнинг иш вақтидан кейинга қўйилаётгани ҳамда тўғридан-тўғри телетрансляция қилинаётгани катта ютуқ. Шунингдек, стадионларда оилавий секторларнинг бўлиши шартлиги ҳам назорат қилиб борилмоқда. Ташкилот принципиал аҳамиятга эга бўлган ўйинларнинг кўпайиб бораётгани, футболчилар ўртасидаги шиддат ва рақобатнинг ошаётганини қадрлайди.\nШу билан бирга ўзини ҳурмат қилган инсон ҳар қандай ҳолатда ҳам ўзини назорат қила олиши керак деб ҳисоблайди. Ҳақоратларга, камситишларга тўла стадионларда ёш болалар ва аёллар ҳам бор эканини унутмаслик керак. ПФЛ шундан келиб чиқиб, юқоридаги каби ҳолатларга жиддий эътибор қаратишда давом этади ҳамда футбол мухлисларидан провокацион тадбирларга, чақирувларга қўшилмасликни сўрайди.\n07/04, 14:23 0


Ҳаёт асло тўхтаб қолмаслигига 10 мисол\n23:59 / 15.03.2016\nКўпинча муаммолар биздан сўраб ҳам ўтирмай ҳаётимизга кириб келади ва бизни ташвишлар гирдобида қолдиради. Ким учундир бу вақтинчалик ташвиш бўлса, яна кимнингдир ҳаётини бир умрга ўзгартириб юборади.\nБиз бундай онларда сизга далда зарур деб ҳисоблаймиз. Шунинг учун сизга ҳаётнинг кутилмаган совға ва синовларини мардонавор кутиб олиб, бу синовларни енга олган инсонлар ҳаёти ҳақида ҳикоя қиламиз.\nҚўлсиз, оёқсиз бўлса-да, руҳий жиҳатдан ҳайратомуз даражада кучли бўлган бу инсон нафақат тушкунликка тушмади, балки инсон ҳар қандай шароитда, ҳаттоки имконсиздек кўринган вазиятда ҳам яшаш мумкинлигини исботлай олди. Ник гольф ўйнайди, серфинг билан шуғулланади, нотиқлик қилади, дунё бўйлаб саёҳат қилади. Яқинда унинг иккинчи фарзанди дунёга келди. Кўчада болалар унга нима бўлгани ҳақида сўрашса, Ник “Ҳаммаси сигарет сабабли!” деб жавоб беради.\nАгар инсоннинг мақсади бўлса ва энг муҳими, бу мақсадга эришиш истаги жуда ҳам кучли бўлса, ҳеч қандай касаллик орзуга эришиш йўлида тўсиқ бўлолмайди. Билл Портер туғилганданоқ церебрал фалаждан азият чекди. У савдо соҳасида ишлашни истарди. Ва у бу истагига эришиб, Американинг энг яхши сотувчиларидан бирига айланди. Унинг кучли иродасига бағишлаб, “Эшикдан эшиккача” (Door to Door, 2002) фильми суратга олинди. Бу фильмни ўзлари ҳаётда шуғулланишни истаган бўлишса-да, истаган соҳаларида фаолият юрита олмаган, бу соҳа учун яратилмаганман деб ўйлайдиган инсонлар албатта томоша қилишлари лозим.\nРаққос учун рақсга тушиш имкониятидан маҳрум бўлишдан ҳам даҳшатлироқ нарса йўқ. Агар профессионал раққос йўл транспорт ҳодисаси оқибатида оёғидан ажралиб қолса нима қилади?Рақсга тушишда давом этиши лозим! Брейк-данс бўйича Россия чемпиони Евгений Смирнов оёғидан айрилгач, рақсга тушишни қайтадан ўрганишга тўғри келса-да, шундай йўл тутди. Унинг рақс шоуларидан биридаги чиқиши орқали инсоннинг ирода кучи нақадар кучли эканлигини ва ҳаттоки бир оёқда ҳам ажойиб рақсга тушиш мумкинлигини исботлади.\nМана бу мафтункор ва гўзал қизга қаранг. Олеся 20 ёшга тўлганда тақдирнинг оғир синовига учради: Таиландда юз берган ҳалокатда нафақат дугонасини, балки чап қўлини ҳам йўқотди. Бу воқеа унинг ҳаётини батамом ўзгартириб юборди, лекин у тўхтаб қолмади. У икки марта Паралимпия ўйинларида муваффақиятли қатнашиб, икки марта биринчи ўринни эгаллади ва жаҳон рекордларини ўрнатди. Дарвоқе, қиз протез қўлдан фойдаланишни рад этди ва барча ишларни бир қўлида аъло даражада бажаради.\nБуюк актёр бўлиш учун фақатгина ташқи кўриниш гўзал бўлиши керак деб ўйлайсизми? Асло ундай эмас. Агар шундай деб ўйласангиз, у ҳолда Сильвестр Сталлоненинг ҳаёти ҳақида билмас экансиз.\nТуғма жароҳат сабабли унинг юзининг чап қисми мушаклари қотиб қолган, оғзи ҳам бироз қийшайган, қовоғининг бурчаги осилиб қолган, тили ҳам қисман фалажланиб қолган (шунинг учун Сталлоне бироз қийналиб гапиради). Энди эса айтинг: бу жисмоний камчиликлар унинг замонамизнинг энг машҳур актёрларидан бири бўлишига халақит бердими?\nКўзи ожизлик инсонни атрофидаги оламни кўриш имкониятидан маҳрум қилади, лекин уни ҳис этиш имкониятидан жудо қилолмайди. Эҳтимол италиялик Андреа Бочелли, классик ва оммабоп қўшиқлар ижрочисига қўшиқлари орқали тингловчилар қалбини забт этишига айнан шу нарса ёрдам берар? Уч фарзанднинг отаси бўлмиш Андреа Бочелли яқинда иккинчи марта уйланди ваҳаётдан мамнун. Унинг айтишича, “ташқи” нигоҳдан маҳрум бўлса ҳам, у “қалб кўзи” орқали ҳамманарсани кўра олади.\nОрзу бор экан, ҳеч қандай касаллик унинг амалга ошишига тўсқинлик қилолмайди. Даун сидромига чалинган Мэдлин Стюарт подиумга модель сифатида кўтарилишни орзу қиларди. Ва у буни уддалади. Албатта бунга эришиш учун ҳаракат қилишга тўғри келди: қиз спорт билан шуғулланди ва 20 кгга озди, сўнгра узоқ вақт давомида моделлик агентликларига киришга ҳаракат қилди, бироқ агентликлар уни моделлар сафига қабул қилишга шошилишмади. Аммо Мэдлин мақсадига эришди: аёллар учун спорт кийимлари ишлаб чиқувчи Manifesta бренди билан йирик шартномани имзолади. Яқинда эса у Нью-Йоркда ўтказилган мода ҳафталигида иштирок этди. Агар чин дилдан хоҳласанг, орзуингга албатта эришасан.\nСпортчи ҳар доим спортчилигича қолади. Буни Хожкин лимфомаси касаллигини енгиб, машғулотларни давом эттирган ва Катта дубулға турнирида муваффақиятли қатнашган америкалик 20 ёшли теннисчи Виктория Дюваль исботлади. Аммо бизнингча, Виктория энг асосий мусобақада ғалаба қозонди. Ушбу мусобақада унинг ашаддий рақиби касаллик бўлса, мукофоти қимматли ҳаёт бўлди.\nБу моделнинг гўзаллик тарихи ҳақиқатан ҳам ғайриоддий: Шантелнинг бутун танасида тери пигментацияси бузилган, тиббиёт тили билан айтганда “витилиго” деб аталмиш доғ қоплаган эди. Чиройли қад-қомат ва гўзал чеҳрага эга бўлган қиз бу камчиликни устунликка айлантиришга қарорқилди ва охир-оқибат машҳур моделга айланди. “Дунёда оқ ва қора танли одамлар мавжуд, мен эса ҳар икки тоифага мансубман”, деб ҳазил билан ўз ташқи қиёфасига изоҳ беради Шантель.\nИкки фарзанднинг онаси, Италиянинг ногиронлар аравачасида ўтирадиганлар орасида ўтказиладиган Vertical гўзаллик танлови ғолибаси, жамоат арбоби, шунчаки ҳаётдан завқ олиб яшайдиган ва кўплаб режалари бор – буларнинг бари Ксения Безуглова ҳақида. Фавқулодда ирода кучи ва ҳаётга умид билан қарайдиган Ксения ногиронлар аравачасига михланганинг билан ҳаёт давом этиши мумкинлигининг ёрқин исботидир!\nҲа, ҳаёт инсонни ҳар томонлама тез-тез синаб кўришни ёқтиради. Бироқ унинг барча инжиқликлари, адолатсизликларига қарамасдан, ҳаёт барибир гўзал. Ҳаттоки у “гача” ва “дан кейин” деб аталадиган вазиятларда ҳам унинг бизга кутилмаган совғаси бўлиши мумкин. Бу ўз қатъиятингни кўрсатиш ва бахтли бўлиш имконияти! Юқорида номлари келтирилган инсонлар бунга ёрқин мисол бўла олади. Улар соғлом инсонлар учун ҳам ўзига хос намуна бўла олишади.


Фредерик Старр. Американи ким кашф этган? | www.ziyouz.uz\nБош саҳифа Илм ва фанГеографияФредерик Старр. Американи ким кашф этган?\nЧоп этилган 03.09.2018 22.03.2018 МуаллифZiyouz.uz\nФредерик Старрнинг шарҳлашича, ўрта осиёлик мусулмон олим Абу Райҳон Беруний ўз дарсхона-ҳужрасини тарк этмаган ҳолда Колумбдан бир неча аср аввал Янги Дунёни кашф этган бўлиши мумкин.\nБир асрдан ортиқ давр ичида бир қатор олимлар, ташаббускор ва қизиқувчилар “Американи ҳақиқатан ким кашф этган?” деган саволни илгари сурмоқдалар. Баъзи бир даъволар ўта ғаройиб бўлиб, улар Руд оролларидаги қадимий финикийлар ёки Ўрта Подшоҳликдан Сан-Франциско кўрфази орқали келган хитойликлар хақида маълумотлар беради. ХХ асрнинг 50-йилларида саргузаштпараст норвег сайёҳи ва этнографи Сор Ҳейердал башорат қилишича, перуликлар бу ерларга Колумб денгиз орқали келишидан бир неча асрлар аввал икки Америка ва Полинезия ўртасида ўзларининг ёғочдан ясалган елканли қайиқларида қатнар эканлар.\nАгар ақлга сиғмайдиган назарияларни четга суриб қўйсак, кашфиётчи лақабига даъвогар бўлган бир қатор номзодларни топишимиз мумкин. Уларнинг энг биринчиси венециялик денгизчи ва кашфиётчи Зуан Каботто (1450-1499) дир. Унинг даъвоси Колумб Америка қирғоқларига 1498 йилга қадар келмаган деган фактга асосланади. Зуан Каботто эса Шимолий Америка соҳилларига ундан бир йил олдин келган. У Англиядан денгиз оша йўл олган, инглиззабон ўлкаларда Жон Кабот номи билан танилган. Кейин бу мақтов Венециядан Англияга кўчиб ўтади. Аниқланишича, у Бристолда ҳомийлар топган ва Қирол Ҳенри VII дан ёрлиқ (патент) олган. Бироқ асосий ҳомий Лондонда жойлашган Италия Банк Уйи бўлиб чиқади ва шон-шуҳрат яна Италияга қайтади.\nКашфиётлар ва шубҳалар\n1966 йили инглиз тадқиқотчиси Алвин Радок 1498 йилга оид Жон Дай исмли инглиз тижоратчиси томонидан Колумбга юборилган мактубни топади. Ушбу мактубда Жон Дайнинг айтишича, “аниқ таъкидлаш мумкинки”, бир йил аввал Кабот зиёрат қилган Шимолий Американинг асосий қирғоқлари ундан аввал Бристол порти (Радокнинг туғилган шаҳри) дан йўл олган денгизчилар томонидан кашф этилган. Радок ўша инглиз денгизчиларининг 1470 йил Америкага етиб келганликларини тасдиқловчи бир қатор ҳужжатларни топган. Афсуски, Радок 2005 йили вафот этаётганида бу ҳужжатларнинг барчасини йўқ қилишни буюрган. Соврин яна бир бор Шимолга йўл олиш арафасида янги шубҳалар пайдо бўлди.\nУшбу баҳслашув доирасида италиялик тарихчи Франческо Жийди-Брусколли Каботнинг италиялик ҳомийлари ҳақида маълумотларни кашф этган, ушбу маълумотлар – сарғайиб кетган пергамент қоғозига битилган қадимий харитадан иборат бўлиб, диққатни ўзига тортувчи рамзлар мажмуасини ўз ичига олади. Унда айтилишича, Кабот бир неча йиллар олдин юз берган кашфиётни таъкидлаш учун юборилган экан. Итальян тилида ёзилган ушбу харитада зикр қилинишича, венециялик Жованни Кабото (Кабот)га “Янги Ер”га денгиз орқали сафар қилиш вазифаси юклатилган. Дарҳақиқат, “Янги Ер” итальян тилида ноаниқлик артикли “un” билан эмас, балки аниқлик артикли “il” билан берилган. Бу эса Жийди-Брусколининг фикрича, ҳомийлар учун икки Американинг мавжудлиги аввалги кашфиётчининг маълумотлари асосида аниқ бўлган, Каботнинг вазифаси эса ана шу маълумотни тасдиқлаш эди, холос.\nАйни пайтда скандинавиялик тадқиқотчилар скандинавия сага битикларини инглизлар ва итальянлардан аввал уларнинг аждодлари Шимолий Америкага денгиз оша сафар қилганликларини тасдиқлаш учун ўргандилар. Викинг халқларининг қиссаси шундан иборатки, улар Гренландиянинг жанубий-ғарбий соҳиллари бўйлаб топилган археологик топилмаларга асосланиб, ҳозирда маълум Гренландия оролларини кашф этиш учун ўзларининг кичкина қайиқларида улкан тўлқинлар оша кириб борганлар. ХХ асрнинг бошларида Ослодаги Кристиания университети профессори Густав Сторм скандинавияликлар Канада соҳиллари яқинига борганликлари ҳақида далиллар келтирди. Уларни Маркланд (Жанубий Лабрадор), Ҳилуланд (Бафин ороли) ва Винланд (Нова Скотиа) деб номладилар.\nҚадимги скандинавия битиклари\nБу саргузаштпарастлар орасида Гренландияни кашф этган Эрик Ред (950-1003) нинг ўғли Лейф Эриксон (970-1020) 1000 йили Винландни кўргани билан тарих саҳифаларига кирди. Ҳақиқатан, 1387 йилга оид бўлган битикларда айтилишича, Хирюльф ўғли Бярно исмли шахс Лейф Эриксондан аввал Винландга келган, у 985-986 йилларда йўлидан адашиб, қуруқликни кўриб қолган дейилади. Бироқ бу фикр ўз тасдиғини топмади.\nШундай экан, Американи бундай скандинавиячасига “кашф этиш” қандай маънони билдиради? Лейф Эриксон насроний даъватчи бўлган ва уни Норвегия қироли Олаф I (995-1000 йилларда ҳукм сурган) Гренландияга динни тарқатиш учун юборган. Қайтаётганида, йўлдан жануб тараф оғиб кетган ва Нова Скотияни кўрган. Унинг бу саргузашт чоғида омон қолганидан ҳайратланган скандинавия битиклари муаллифлари уни “омадли Лейф” деб атаганлар.\nЭриксондан ташқари Шимолий Америкага яқинлашган аксарият скандинвияликлар тижорат билан шуғулланганлар. Агар уларнинг тижоратлари юришганда эди, улар бу қитъага яна қайтиб борган бўлардилар. Бироқ улар бундай қилмадилар. Уларнинг Шимолий Америка қирғоқларига қилган ягона жиддий сафарлари қизил танли ҳиндулар билан тўқнашувга олиб келди ва улар тез орада кемаларига қараб жуфтакни ростлаб қолдилар. Викингларнинг Янги Оламга келганликларини тасдиқловчи далил 1960 йили Нью-Фаунланднинг шимолий тарафидаги Ланс ёки Мидозда энг жанубда топилди.\nАрхеологларнинг Гренландиядаги Ланс ёки Мидозда кашф этган ибтидоий тарзда сомонли пахсадан қурилган уйлари қолдиқлари ўша скандинавиялик тижоратчиларнинг жасур саргузаштчи эканликларини кўрсатади. Бироқ уларнинг “кашфиётлари” тамомила ўз-ўзидан содир бўлган, бунга сабаб кутилмаган томондан эсган шамол эди. Викинг халқлари ўша ерларни кашф этишни қасд қилиб, ўзларидан аввалгилар етиб келган жойдан бироз узоқроқ масофа сари бор жон-жаҳдларини бериб ҳаракат қилганлар. Улар Гренландия ёки Исландия, ё Норвегияга қайтиб келганларида ўз қиссаларини гулхан атрофида тўпланган тингловчиларга сўзлаб берардилар. Шимолий Америка сари йўл олган викинглар йўлбошчиларининг бирортаси ўқишни ва ёзишни билиши ҳақида ҳеч қандай далил-исбот йўқ.\nОмадли Лайфнинг саргузаштларини ўз ичига қамраб олган тарихий ёднома ҳисобланмиш “Ҳамбург черкови епископининг аъмоллари” номли китобни Олмония шимолида Адам Смит (1050- тахминан 1081/1085 йиллар) ёзгунгача тахминан уч авлод ўтди. Адам ва бошқа муаррихлар ҳамда ёдномалар муаллифлари ўз ривоятларини ушбу фавқулодда саёҳатларнинг келиб чиқадиган натижалари ҳақида бирор бир тушунчага эга эканликларини ишора қилишдан холи бўлган қуруқ воқеий услубда баён этганлар.\nАйни пайтда викинглар Гренландиядаги ўз базаларидан жануб ва ғарб сари йўл олар эканлар, энг яқин денгиз билан бу жойларни орада бир неча ойлар давом этувчи масофа ажратиб турган соҳилбўйи бўлмаган ерларда тамомила ўзгача воқеа содир бўлди. Бундан 3000 йилдан қўпроқ вақт аввал ҳозирда Ўзбекистон, Туркманистон ва Афғонистон деб аталган катта ўтроқ марказларда савдогарлар ўз молларини Евроосиёнинг турли бурчаклари сари ва Европадан Ҳинд ва Хитойга жўнатар эдилар. Уларнинг ҳозирги кунда ўнлаб замонавий юк машиналари кўтара оладиган молларини туялардан иборат карвонлар ташир эди. Бу ўлкаларда зарб этилган олтин ва кумуш тангалар валюта сифатида Шри Ланкадан тортиб Англиягача қабул қилинар эди. Викинглар бошқа нарсалар қатори ана шу олтин-кумуш тангаларни моҳирлик билан тўпладилар, чунки уларнинг кенг миқёсда қабул қилинишини билар эдилар. Марказий Осиёлик савдогарлар эса ўз ўлкаларига қайтганларида бир неча қаватли бинолар ичида иситгичлар ҳақида батафсил ҳикоя қилиш билан кифояланмай, ўзлари зиёрат қилган ўлкаларнинг жуғрофий табиати ва иқлими ҳақида батафсил маълумотлар ёзар эдилар. Маҳаллий олимлар ана шу ёзувларни тўпладилар ва таҳлил қилдилар.\nАна шу олимларинг энг буюги Абу Райҳон Беруний эди. У ҳозир Ўзбекистон деб танилган ўлкада Орол денгизи яқинида 973 йили туғилган. У ёшлигидаёқ математика, астрономия, минералогия, география, картография, геометрия ва тригонометрияни мукаммал ўрганди. У форс, араб ва хоразмий тилларида гаплашар эди. Хоразмий тили XII-XIII асрларда Буюк Эронда ҳоким бўлган сунний сулоланинг тилидир. Сўнг у санскрит тилини ҳам ўрганди.\nБеруний ёшлик чоғидаёқ ўз юртининг кенглигини ва узунлигини ўлчай олишга муваффақ бўлди. Бошқа жойлар ҳақида ана шундай маълумотларни йиғишни бошлади. Қадимий юнон манбаларига асосланиб, Ўрта Ер денгизи оламидаги юзлаб жойлар ҳақида маълумотлар тўплади. Компаснинг барча нуқталаридан бошқа жойларнинг ҳисобларини қўша бошлади. Клаудио Птолемей каби (тахминан милоддан аввалги 150 йиллар) қадимий олимларнинг асарлари, улардан кейинги янгироқ манбалар ва ўзининг мушоҳадалари асосида Ер куррасининг айлана шаклда эканлигини билди. У 30 ёшга етганда Ер курраси муҳитини аниқ ҳисоблаш учун ўз даврининг энг тараққий этган системаларини қўллар эди. Беруний биринчи бўлиб 16 қадам (4,8 м) лик Ер курраси хусусиятларини кўрсатувчи глобусни яратди, бу нарса ҳатто Уйғониш даврига қадар бирор кимсанинг ақлига келмаган эди.\nБеруний Марказий Осиёдаги бир қатор бошқа олимлар изидан борди, улар орасида ҳозирги ўзбекистонлик Аҳмад ал-Фарғоний ҳам бор, у IX асрда экватор узунлик чизиғининг бир даражасини ҳисоблаб, шу асосда Ер куррасининг айланасини ҳисоблаб чиқара олди. Унинг ҳисоб-китоблари Берунийникичалик аниқ бўлмаса-да, бироқ у қадимий юнон олимларининг ҳисоб-китобларидан анча афзал эди ва бу ҳисоб-китоблар “Юлдузлар илмининг тўпламлари” (тахминан 833 й.) номли китоби ўқувчиларнинг кенг оммасини жалб этди. Беш аср сўнг Колумб ал-Фарғоний китобининг лотинча таржимасига дуч келади. У Ер куррасининг доиравийлигини таъкидлагани ҳолда ал-Фарғоний маълумотларини ер куррасининг ҳажми кичик эканлигидан ва уни айланиб сузиб ўтиш мумкин эканлигидан шубҳа қилаётган потенциал ҳомийларни ишонтириш учун қўллади. Шу билан бирга у ал-Фарғоний ўз ҳисоб-китобларида араб миллари эмас, балки рим милларини қўллаган деб хато ҳисоблади. Бу Ер айлана узунлигининг ҳақиқий ҳажмидан 25% камроқ ҳисоблашига сабаб бўлди. Шунингдек, унинг нотўғри тушуниши (эҳтимол, атайлаб қилган бўлса, ажаб эмас) шунга олиб келдики, у Сибанжо (ёки Японияни) Виржиния ороллари яқинида деб ўйлади. Бу хато Колумбнинг ҳомийлардан Хитой сафарига бориши учун маблағ олишида катта аҳамияти бор эди, чунки у нисбатан қисқа сафар бўлади, деб ҳисоблаган эди.\nБеруний минералогия фанида ҳам катта ютуқларга эришган, аниқроқ қилиб айтганда, барча турдаги минералларнинг оғирлиги ва нисбий зичлигини, турли минералларнинг табиатдаги реакцияларини ўрганиш асносида солиштирма оғирлик деган тушунчани ихтиро қилган.\nБерунийнинг қандай қилиб аниқ ҳисоблашга эришиш қобилиятини касб этгани сир бўлиб қолади. Албатта, бу нарса унинг қандай таълим олгани билан боғлиқ, у қадимий юнон олими Пифагор “Нарсалар рақамлардир” деган назарияни илгари сурган асарларини ўрганган. Бироқ Берунийнинг ўзи кузатган барча нарсаларини қиёслашга бўлган доимий истаги маърифатга чанқоқ бўлган синчков ақли билан биргаликда уни ғоят муҳим аҳамиятга эга бўлган хулосалар чиқаришга олиб келувчи йўлга бошлади. Бу эса уни Колумб, Кабот ва викинглардан кўп томонлама устун бўлишига олиб келди.\n1017 йил кириб келиши билан Беруний ўз туғилган юртининг интеллектуал пойтахти Урганчда (ёки Гурганжда) машҳур олим бўлиб танилди. Бироқ шу йили Афғонистондаги ғазналик мутаассиб мусулмон ҳоким Хоразмга юриш қилди. Хоразмни қулатиб, унинг пойтахтини вайрон қилди. Маҳмуд Ғазнавий қаҳри қаттиқ ҳоким сифатида танилган эди. Бироқ у минтақадаги бошқа ҳокимлар қатори ўз атрофига шоирлар ва олимларни йиғишга ҳаракат қилди. У Берунийга Ғазнага келишни ва тадқиқотлари натижаларини ўзи билан олиб келишни буюрди.\nБеруний бош урарга жой тополмаганидан сўнг унинг амрига бўйсунишга мажбур бўлди. Айни пайтда шу фурсатдан Маҳмуд Ғазнавий ўтган ўн йилликда босиб олган Ҳинд юртини ўрганиш учун фойдаланди. Бироқ Маҳмуд Ғазнавий оғир табиатли ҳоким эди. Тез орада буни тушуниб етган Беруний ундан узоқлашиб, ҳозирги Покистонда жойлашган Лаҳор шаҳрига кўчиб кетди ва у ерда дунёда биринчи бўлиб, динларни қиёсий ўрганиш борасида ислом ва ҳиндиузм динларига алоҳида эътибор қаратган ҳолда китоб ёзди. Беруний ўз кузатишлари асосидаги мулоҳазаларини ва оддийгина устурлобни ўзи билан олган ҳолда ҳозирги Исломобод яқинида жойлашган Нанданага кўчиб ўтди.\nБеруний Ер айланасини ўлчаш билан боғлиқ бўлган қадимий масалага қайтиб, мана шу мақсадда янги услуб яратди. Бу ўз ичига аниқ кузатишни, доиравий тригонометрияни ва синуслар қонунини қамраб олар эди. Бу текис ер устидаги икки нуқта узоқлигини ишлатишдан анчагина осон эди. Ана шу услуб асосида эришилган натижа бугунги кундаги замонавий техникалар қўллаб аниқланган натижадан бор-йўғи 10,44 мил фарқ қилади, холос.\n1030 йили Маҳмуд Ғазнавий вафот этгандан сўнг Беруний қўлёзмаларини тўплаб яна Афғонистоннинг Ғазна шаҳрига қайтиб келади. Маҳмуд Ғазнавийнинг ўғли Масъуд Биринчи (1031-1040 йиллар ҳукм сурган) Берунийни олқишлаб кутиб олади ва унинг илмий тадқиқотлар олиб бориши учун шароит яратиб, барқарор бўлишига ёрдам беради. Беруний бутун ҳаёти давомида солиштирма оғирлик борасида олиб борган тажрибалари асосида тўплаган тадқиқотларини қоғозга туширади, сўнг уни “ал-Қонун ал-Масъудий” (“Масъудий Қонуни”) деб аталган катта тўплам шаклига келтиради. Беруний ушбу китобда астрономия ва у билан боғлиқ бўлган мутахассисликлар борасида ўша даврда маълум бўлган маълумотларни тўплайди.\nБеруний “Масъудий Қонуни”да Қуёш ўз ўрнида собит эканлиги ва Ер унинг атрофида айланиши ҳақидаги назарияни илгари сурди. У тўлиқ гелионцентрик дунёқараш фикрига яқин келди, гелиоцентрик борлиқ тушунчаси бошқа вариантлардан мантиқий жиҳатдан кам эмаслигини таъкидлаб, математиклар ва астрономлардан ушбу фикрни ё рад этишни ёки қабул қилишни талаб қилди. Ажабланарли эмаски, “Масъудий Қонуни” сўнгги ўрта аср ва ҳозирги замон оралиғидаги даврнинг энг буюк асарларидан ҳисобланади. Берунийнинг “Масъудий Қонуни”да Шимолий ва Жанубий Америка мавжудлиги ҳақида тахмин қилинган.\nБеруний Нанданада олиб борган ер айланаси ҳақидаги тадқиқотларини тақдим қилар экан, янги харитасида маълум бўлган барча географик жойларни янада аниқроқ қилиб белгилади. Узунлик ва кенглик нуқталар рўйхати биринчи мажмуасидан кўра анча кенгайди, фақат Ҳиндистоннинг бир ўзида 70 дан ортиқ жойни ва шунингдек, Евроосиёдаги юзлаб бошқа қуруқлик жойларни ўз ичига қамраб олди.\nБеруний ўз маълумотларини ер харитасига кўчирар экан, Евроосиёнинг бутун қуруқлик ҳудуди Ғарбий Африканинг энг чет тарафидан тортиб, то Хитой қирғоқлари шарқининг энг четигача бутун ер куррасининг бешдан икки қисмини ташкил қилишига эътибор берди. Шу сабабли ер юзининг бешдан уч қисми ҳисобга олинмай қолганлигини аниқлади.\nҚадимий асрлардан то Беруний давригача бўлган географлар 15 минг милдан иборат бўшлиқ – Евроосиё қуруқлигини “дунё океани” билан ўралган деб тушунтирар эдилар. Лекин ер юзининг бешдан уч қисми ҳақиқатан ҳам сув билан ўралган эканми? Беруний бу эҳтимолни назарда тутди-ю, лекин уни кузатиш ва мантиқ асосида рад этди. Нисбий оғирликни ўрганиши натижасида қаттиқ минералларнинг аксарияти сувдан оғир эканлиги унга маълум эди. Сув билан тўла олам бу сайёрани жиддий номувозанатга олиб келмайдими: у вақт ўтиши билан бу сайёрани мослашишга мажбур қиладими? Ер куррасининг бешдан икки қисмида қуруқликни юзага келишига олиб келган кучларнинг ернинг қолган бешдан уч қисмида ҳам таъсири бўлмаганми, деган саволни ўртага қўйди. Беруний бунга кўра қаердадир Европа ва Осиё ўртасидаги океаннинг кенг ҳудудларида бир ёки бир неча номаълум қуруқлик ёки қитъалар мавжуд деган хулосага келди.\nБу номаълум қитъалар инсон яшамайдиган бўшлиқларми ёки одамлар яшайдиган қитъаларми? Ушбу масалани ўрганиш учун Беруний узунлик чизиғи хақидаги маълумотларга мурожаат қилди. Агар инсонлар Шимол ва Жануб ўртасида Россиядан то Ҳиндистоннинг жануби ва Африканинг қалбигача бўлган қатта миқёсдаги кенгликда яшар эканлар, у ҳолда номаълум қитъа ёки қитъалар инсон яшамайдиган жойлар бўлса, унда улар ана шу кенгликнинг ёки шимолида, ё жанубида жойлашган.\nУшбу гипотезани ҳал қилиш мақсадида Беруний ўз кузатиш доирасидан ташқарига чиқиб, Аристотелнинг мантиғини қўллади, у фаразлар асосига қурилган хулоса қилиш назариясидир. Евроосиё қуруқлиги тахминан ер камари атрофида чўзилганлигини эътиборга олиб, фараз қилдики, бошқа жойларда юз берган кучли ўзгаришлар натижаси бўлиши мумкин. Ер ҳақидаги мавжуд маълумотлар унга номаълум қитъалар чет шимолдаги ёки чет жанубдаги кенглик доирасида жойлашганлиги ҳақида хулоса қилишга асос бермади. Беруний Атлантик ва Тинч океани ўртасида жойлашган қуруқлик жойлар одамлар яшайдиган жойлар деган хулосага келди. Ҳақиқатан ҳам бу шундай эди.\n1037 йили Янги Оламнинг борлиги ҳақидаги ниҳоятда катта аҳамиятга эга бўлган ушбу натижаларга Беруний ўтган ўттиз йил мобайнида олиб борган илмий изланишлари туфайли эришди.\nБеруний ХI асрнинг биринчи учдан бирида Американи кашф этдими? Бир томондан бу саволга мутлақ инкор жавоб бериш мумкин, чунки у ўзи кашф этган Янги Оламни ёки қитъани ўз кўзи билан кўрмаган эди. Бунинг акси, скандинавияликлар Шимолий Америка қирғоғига 1000 йилдан сал олдинроқ ўзлари нимани кашф этганликларини тушунмаган ҳолда қадам қўйдилар. Лейф Эриксон ўрмонларга бой Шимолий Америка қирғоқларига мутлақо аҳамият бермаган эди. Ҳатто у бу ерларга қайтиб келишга ўзини уринтирмади ҳам. Унинг Эриксоннинг сафари ҳақида оғзаки хабарларини тинглаганлар ёки ундан кейин скандинавия ҳужжатларида бу ҳақда ўқиганлар ҳам шундай. Шу билан бирга агар “кашф этиш” скандинавиялик денгизчиларнинг “нерефлектив операциялари”ни ўз ичига олса, у ҳолда соврин викинг қабилаларида кетиши керак.\nБироқ Беруний энг камида ҳар қандай скандинавиялик каби Шимолий Америка кашфиётчиси деган лақабга сазовордир. Берунийнинг ўз натижаларига эришишида қўллаган илмий йўлининг ҳайратга солиш даражаси ана шу натижаларнинг ўзидан кам эмас. Унинг мақсадга эришиш йўлидаги воситалари венециялик ёки скандинавиялик денгизчилар каби омадга таваккал қилиш эмас эди, балки у чуқур мулоҳазалар, аниқ йиғилган фактлар ва ниҳоят даражада аниқ бўлган мантиқ қоришмасидан иборат эди. Дунёни кашф этиш бўйича мана шундай илмий таҳлилни ярим минг йиллик ўтгунгача бошқа бирор кимса қўлламади.\nБу соҳада маълум бўлган барча маълумотларни тўплаб, ўрта асрлардаги юнон, ҳинд ва шунингдек, араб ҳамда марказий осиёлик олимларнинг илмий асарларини ўрганиб чиқиб, Беруний ўзининг натижаларига эришиш учун бутунлай янги услубларни яратди, уларни ўз даврининг энг янги математика, тригонометрия ва геодезия услубларини ҳамда Арасту мантиғининг жиддий услубларини яратди. У ўз натижаларини гипотеза шаклида тақдим қилишга ҳушёрлик билан интилар эди, чунки бошқа тадқиқотчилар унинг натижаларини текширишни ва уларни яхшилашни хоҳлашларини англар эди. Лекин бу нарса яна беш аср давомида юз бермади. Ва ниҳоят, европалик кашфиётчилар унинг гипотезалари тўғри эканлини ва журъатли фикрларини исботладилар.\nМарказий Осиё фарзанди Беруний антик дунёда ва буюк европа кашфиётлари асри ўртасида энг буюк кашфиётчи бўлган, деб айтиш мумкин. Ушбу хулосани Беруний асарларининг икки хислати таъкидлайди. Биринчидан, Беруний диний ёки дунёвий ақидалар, фольклор ёки эртаклар билан боғланиб қолмай, фикрлаш ва мантиқнинг дастурий ва аниқ татбиқи асосида ўз муваффақиятларига эриша олди. Беруний мусулмон эди, бироқ у маданият билан боғлиқ бўлган ислом догмаларидан эркин бўлишга эриша олди, бунга эришиш учун насроний Ғарбдаги олимларга бир неча аср керак бўлган эди. У ўзининг бу ҳайратлантирувчи илмий кашфиётларига денгиздан узоқда, сув билан чегараланмаган бир минтақада яшаб, ўз дарсхона-ҳужрасини тарк этмаган ҳолда илмий қиёслашлар орқали эришди. Беруний ўз илмий хулосаларига тўлиқ амин бўлгани ҳолда уларни шундай тарзда баён этдики, у аниқ йўналишларни кўрсатди ва ҳар қандай кимса бу хулосаларга эргашиши мумкин эди.\nМинг йил аввал ушбу энциклопедик олим аниқлаб берган бу йўналишдан бугунги кунда ким устун тура олади?\nБир жиҳатдан, илм ўзининг маърифат мазмуни қандай бўлишидан қатъий назар ўз-ўзидан фойдалидир. Илм нури эса абадий ва сўнмасдир. Илм хизматчиси тиришқоқ толиби илмларнинг уринишларини баҳсда ғолиб чиқиш умидида эмас, балки ана шу илмнинг ўзидан ҳайратга тушганларида мақташлари лозим.\nҲатто бугунги кунда ҳам Берунийнинг услуби гўёки иррационализм ва хурофот кенг тарқалган ўрта асрлар тубидан осойишта илмий овоз таралаётгандай ақлни ҳайратга солади.\nБеруний ана шуларнинг барчасига кўпчилик хурофотга ботган, таассуб ва зўравонлик кенг тарқалган қолоқ минтақа деб ҳисоблаган бир ўлкада яшаб, меҳнат қилиб эриша олди. Берунийнинг туғилган жойи Ўзбекистоннинг ғарбида Орол денгизининг яқинида жойлашган бўлиб, бу денгизга нисбатан собиқ Совет Иттифоқ ХХ асрнинг эллигинчи йилларида мана шу минтақада юз берган ўтган асрнинг энг даҳшатли экологик фожиаларидан бирига сабабчи бўлди. Берунийни ўз ютуқларига Туркманистоннинг Марказий Осиёнинг “Қувайт”ига айлантирган бепоён газ конларидан узоқдаги шимолий ҳудудларида жойлашган узлатдаги бир минтақада эришди. Ўз тадқиқотларини қоғозга туширишни эса у Нандана (Покистоннинг Панжоб иқлимидаги ғарбий минтақа)да амалга оширди. Бу минтақа Жамму ва Кашмирдан бир соатлик йўлда жойлашган бўлиб, бу ерларда кейинчалик Покистон ва Ҳиндистон ўртасида ярим аср давом этган қуролли тўқнашувлар юз беради. “Масъудий Қонуни” китобини ёзган Афғонистондаги Ғазна шаҳрига келсак, ҳозирги кунда бу шаҳарга боришнинг ўзиёқ хавф-хатарли иш бўлиб, Кобул ва Қандаҳордаги миналаштирилган йўллардан ўтиш учун бронемашина ва қўриқчилар керак бўлади.\nШунга қарамай, инсон бу ишни қилиши мумкин, Кадимий Ғазна харобаларида Берунийнинг ҳақиқий қабрини топиши мумкин. Бу ерда Афғонистон қалбида ўрта асрларнинг энг сўнгги кашфиётчиси, бутун дунёга ўзи эгаллаган барча илмлари билан очиқ бўлган инсоннинг қабри жойлашган.\nАгар Афғонистон устига барқарор ҳукумат келса, ва у ривожлана бошласа, Ғазна шаҳрини, оламшумул кашфиётчи бўлган Берунийнинг буюк ишлари майдонини саёҳатчилар ва йўловчилар зиёрат қиладилар, Колумб ютуқлари даражасида ютуқларга эришган кашфиётчининг қабрини зиёрат қилиб унга ўз ҳурматларини изҳор этадилар.\n“History Today” журналининг 2013 йил 12-сонида нашр этилган.\nИнглиз тилидан Маҳмуда Сайдумарова таржимаси\n АҚШдаги Жон Хопкинс университети профессори, Марказий Осиё ва Кавказ тадқиқотлари институти таъсисчи директори.\n← Аввалги Аввалги Алишер Навоий. Қоши ёсинму дейин, кўзи қаросинму дейин (видео)\nКейинги → Кейинги: Абдуғопир Қосимов. Болаликни соғиниб яшаган адиб (Антуан де Сент-Экзюпери)


«Етти кунлик бахтим, етти йиллик армоним...» - Darakchi\n«Етти кунлик бахтим, етти йиллик армоним...»\nМУТОЛАА 24.02.2018, 07:00\n“Ҳар гал сизга хат ёзаман-у, ўзим ўқиб, ўзим йиртиб ташлайвераман. Жўнатишни истамайман. Чунки уларнинг ҳар бирига кўз ёшларим қоришиқ. Сиз эса йиғлаганларни ёмон кўрасиз. Бир марта «Йиғлаганингни кўрмай, йиғлаганларни ёмон кўраман», дегандингиз. Билмайсизки, кўз ёш билан инсон қалби бўшаб, енгил тортади. Оилада ёлғиз ўғил бўлганингиз учун ҳам камчилик кўрмай ўсгансиз, йиғи нималигидан хабарингиз йўқ, нимага йиғлаш кераклигини ҳам билмассиз, балки. Бизнесмен ота-онангиз ҳеч нимадан кам қилмай ўстиришган, сизни. «Ўртоқларим ичида биринчи бўлиб мен машина минганман», дегандингиз менга.\nИлк учрашувимиз эсингиздами? Балки аллақачон унутгандирсиз, лекин менинг ёдимда.\nОнамдан тошкентлик йигит билан учрашишим кераклигини эшитганимда ҳушим бошимдан учганди.\n— Тошкентда менга нима бор? — сўраган илк саволим шу бўлди.\nАқлимга сиғдиролмасдим. Қандай қилиб Фарғонадан Тошкентга келин бўлиш мумкин?! Ҳамма қизлардек мен ҳам оппоқ либосда турмушга чиқишни орзу қилардим, албатта. Аммо Тошкентга эмас.\nБалки севганинг бўлгандир, дерсиз. Йўқ, ҳеч кимни ёниб-куйиб севмаганман. Шундай севишни орзу қилардим... Тўғри, кўнглимда бир синфдошимга илиқлик пайдо бўлгану унинг бошқасини яхши кўришини билгач, кўнгил узиб қўя қолганман. «Суймаганга суйкалма» дейишган-ку. Бу гапларни ўқиб ҳайрон бўларсиз. Шунақа, сиздан сир яширишни истамайман. Мен ҳақимда ҳамма нарсани билишингизни истайман. Онам «Эр аёлнинг ярми. Демак, эр у ҳақдаги ҳамма нарсани билиши керак», дерди. Биламан, айтсам ҳам, айтмасам ҳам ўтмишим сиз учун қизиқмас...\nХуллас, ўшанда уйдагилар учрашувга чиқишга аранг кўндиришганди, мени.\n— Куёв бўлмиш дадангнинг тошкентлик амакиларига невара экан. Борди-келди йўқ бўлмасин, дейишибди. Отанг рози, — онамнинг бу гаплари мени баттар қайғуга солди.\n— Билмаган, синалмаган одам бўлса... дадамнинг қариндоши экан деб тегиб кетавераманми? Нега, мен унга турмушга чиқишим керак, — кўз ёшларим юзимни ювганча онамга жавоб қайтардим. Қолаверса, ўшанда энди ўн еттига киргандим. Мактабни тугатганимга ҳам ҳеч қанча бўлмаганди.\nЙиғлаб-йиғлаб учрашувга чиқдим. Бироқ сизни кўрдиму (ўша куни атиги бир марта қарадим) юрагимда олов ёнгандек бўлди. Ҳар қандай қизни мафтун эта оладиган кўркам, хушсурат йигит эдингиз.\nБу сафар кўнглим мени алдади. Ташқи кўринишингизни кўриб, уйдагиларга розилигимни билдирдим. Учрашувда фақат ота-онангизнинг мол-дунёсини мақтаганингиз ҳам кўзимга кўринмади. Ақл билан эмас, кўнгил билан хулоса қилдим. «Кўрганда юрагинг жиз этдими?» деб сўради аммам. Сизни кўрганимда юрагим ўзгача урганини ҳис қилдим. Балки шуни жиз этди, дейишар...\nОтам хурсанд, онам шод. Дугоналарим менга ҳавас қилаётганидан қувонаман.\nШу учрашувдан сўнг қайта кўришмадик. То тўй кунигача. Тўғри, Фарғона билан Тошкент оралиғи анча масофа. Барибир ҳеч бўлмаса бир бор қўнғироқ қилсангиз ҳам бўларди-ку... Таъна қиляпти деб ўйламанг, асло ундай эмас. Ўша пайтда ҳеч кимга сездирмасам-да,қўнғироғингизни интиқиб кутганман.\nТўй куни ҳамма етиб келди. Унгача... минг ҳаяжон, ҳадикда оқ либосни кийдим.\n— Қизим бир кун олдин кетамиз, — деди онам. — Чунки эртаси куни йўлга чиқсак етиб боролмаслигимиз мумкин.\n— Вой, тўй бўлмай туриб куёвникига кираманми? — савол бердим онамга.\n— Йўқ, қариндошлариникига борамиз. Куёв тарафдагиларнинг ўзлари келиб бу ердан олиб кетишади, — деди онам.\nСезиб турардим: қизи олисга кетаётгани учун онам шўрлик хавотирда эди. Ойда, йилда бир кўришга зор бўлиб яшайди энди. Начора, тақдир...\nУйда отам билан хайрлашдим, кўз ёшларимни тўхтолмадим. Энди бу уйга қайтиб келмайдигандекман. Ота ҳовлимдан чиқишим ҳамон юрагим тўхтаб қолгандек бўлди. Ота-онам, опа-укаларимдан олислаб кетяпман. Тақдир ҳукмига топширдим ўзимни.\nБаъзан ўйлаб қоламан, агар яқинларимдан узоқда яшамаганимда бугунгидек қайғуга чўкиб қолмасмидим. Улар ёрдам берган бўлишармиди? Ҳарҳолда ҳозиргидек икки оғиз далдаю бир чимдим меҳрга зор бўлмасдим-да...\nУйдан йиғлаб чиққан бўлсам, Тошкентга келиб йиғиларим унут бўлди. Эртага бўладиган тўйнинг ширин ҳаяжони бутун хаёлимни эгаллади.\nТўйимиз жуда яхши ўтди. Элнинг энг машҳур санъаткорлари хизматда бўлишди. Ўшанда ўзимни эртак қаҳрамонидек ҳис қилгандим. Шоҳниниг қасрига тушиб қолган қиз! Кулгили-а!\nТақдирим нима бўлишини аввалдан билганимдами, отам мендан кечса ҳам сизга турмушга чиқмасдим. Бу сўзларни ўқиб жаҳлингиз чиқаётгандир. Эркатой ўғиллар ҳамиша жаҳлдор бўлишади. Аччиқ гапларни кўтаришолмайди. Аслида, сизда ҳам айб йўқ. Мени келин қиламан деган бобонгизни ҳам айбдор санаманг. Қисматимиз шу экан.\nСиз билан бахтсиз бўлдим деёлмайман. Тўйимиздан кейинги бир ҳафта мен учун бир умрга татийди. Ҳа, ўшанда чинданам бахтиёр эдим. Онангиз ва сингилларингизниг меҳр-муҳаббати, «қизимжоним», «келинойижон» дейишлари мени кўкларга олиб чиқиб қўйди. Лекин ортиқча қувониб юборган эканман. Шодлигимни Худойим кўп кўрди.\nРоппа-роса бир ҳафтадан кейин сизни олиб кетишди. Уйдагилар аввалига менга сездиришмади. «Ўғлим бугун келолмайди. Савдо ишлари билан бошқа шаҳарга кетди», деган онангизга ҳайрон бўлиб тикилдим. Ахир, бир ҳафталик келинчак бўлсам. Қолаверса, ўзингиз ҳам келомайман, демадингиз...\nСизни эртага келади деб мени ўн кунча алдаб юришди. Тунда ёлғиз қўрқманг деб, синглингизни ҳамхона қилишди.\nКелавермагингиздан сўнг онангиз йиғлаб-йиғлаб ҳақиқатни айтдилар.\n— Ўғлимни қамаб қўйишди. Унга туҳмат қилишибди.\nҲушим бошимдан учди. Бу қандай кўргулик? Рўпарамда йиғлаб турган онангизга таскин-тасалли беришга ожиз эдим. Нима ҳам дей?\nСингилларингизнинг айтишича, айбингиз... йўқ эмиш. Сизни ноҳақ қамашибди. Ҳаммаси оилангизни кўролмайдиганларнинг қилмиши экан...\nОрадан анча вақт ўтиб қўшни келинлардан эшитганларим мени баттар довдиратиб қўйди: «Бир қизни деб машинада одам уриб кетган. Ўша киши ўлгани учун унинг қариндошлари эрингизни судга беришган». Мен учун яна бир кутилмаган хабар эди, бу. Бир қизни деб?! Тўғри, менга уйланишингиздан аввал қизлар билан кўнгилхушлик қилгандирсиз, кимгадир ошиқ ҳам бўлгандирсиз, эътирозим йўқ. Аммо нима қилай, юрагим жизғанак бўлиб ёнса!\nОрадан роппа-роса бир ой ўтиб ҳомиладорлигимни билдим. Қайнонам ҳам, қайнсингилларим ҳам «Кўп куйинаверманг, болага зарар бўлади», деб мени овутишарди. Ўзингиз айтинг, сиқилмай бўладими? Ота-онамга ҳам бу хабар етиб борган куни келиб мени кўриб кетишди. Дадангиз пул билан чиқариб олишини айтиб, уларнинг кўнглини хотиржам қилди. Аммо сизга пулнинг кучи ҳам ёрдам беролмади.\nОрадан икки ой ўтиб уйга келдингиз. Бироқ яна бир ҳафта турмай... Жиноий иш ёпилмаган экан. Пулни олганлар ишни тугатишмапти... Сизни яна олиб кетишди.\nАламдан хонамга яшириниб додладим, йиғладим. Ўшанда фарзандли бўлишингизни эшитиб, қувонгандингиз. Бироқ қувончимиз бу гал ҳам узоққа чўзилмади. Қисмат яна устимдан кулди. Кўп сиқилганим, асабийлашганим учун боламдан ҳам ажралдим. Сизга бир куйсам, боламга минг куйдим. Сизга... етти йил беришди.\nОта-онамникига қайтиб кетишга ор қилдим. Ахир, қариндошлар, қўни-қўшни эшитса, нима деган одам бўламан? «Бир ҳафтадан кейин эрим қамалди» дейманми? Йўқ, ундан кўра шу ерда яшаган маъқул. Аммо бу ерда яшашим ҳам малол бўлиб қолди.\nКейинги пайтда онангиз ҳам, сингилларингиз ҳам менга тескари муносабатда бўлиб қолишган. Ҳеч бир эркак онасини ёмон дейишларини истамайди, кўтаролмайди, биламан. Лекин айтмасам бўлмайди. Кимгадир ёрилишим керак-ку, мен ҳам. Яқинларим олисда бўлса. Онангизнинг ҳар икки қадамда «Келиннинг оёғи оғир келди. Хайри йўқ экан», дейишлари жонимдан ўтиб кетди. Айтинг, мен шундай бўлсин деб бу хонадонга келин бўлганмидим? Қайси аёл эрининг қамалишини истайди? Сингилларингизнинг пичинг-кесатиқлари ҳам бутун танимни тешиб юборгудек бўляпти. Фақат отангизгина менга меҳрибон. Фақат у кишигина мени тушунади.\nБувим «Эр пир, унинг айтганини қилишинг шарт», дердилар. Айтинг, сизнинг гапингизни қиламан: бу уйдан кетайми ёки...\nЖавоб кутиб Р.”\nСайёра Абдулазиз ёзиб олди.